سترۆمبولی – لووتکەی ئاگرینی نیوریالیزم – ئاشوب\nسترۆمبولی – لووتکەی ئاگرینی نیوریالیزم\nPosted جولای 23, 2014 مارس 14, 2021 شاهو محمودی\nئەگەر بمانهەوێت بە حەزێکی لۆژیکەوە تاو بدەینە خوێندنەوەی نیوریالیزمی ئیتالی کەواتە باشترین نمونە و خراپترین نمونە “رۆبێرتۆ رۆسیلینی ” ه. ئەو دەرهێنەرەی کە لە سنوورەکانی نیوریالیزمدا دەژیت و تەنانەت برێکجار نزیکبوونەوەی لە پێرسۆناکان هێندە زیادەیە کە دەرونشیکارانە دەنوێنێت. نیوریالیزم لە دڵی فاشیسمی سەردەمی “مۆسیلینی”ەوە سەری هەڵدا و لە ماوەیەکی زۆر کوورتدا توانی بەرەنگاری خوودی فاشیزم ببێتەوە. سەرەتای ئەم قوتابخانە گرینگە کە یەکێک لە دیارترین قۆناغەکانی مێژووی سینەمایە دەگەرێتەوە بۆ ئەو کاتەی کە “ویتۆریۆ مۆسیلینی” واتە کووری “مۆسیلینی” دەرگای گەورەترین پرۆژەی سینەمایی ئیتاڵی بە ناوی “چینێ چیتا” یان “شاری فیلم” لە ١٩٣٧ دا کردەوەو لە ژێر چاودێری خۆیدا سەنتەرێکی بۆ فێرکاری سینەما پێکهێنا کە بوو بە هەوێنی ئەو شۆرشە گەورە لە سینەمادا. شەوارەی شەڕی دووهەمی جیهانی بە سەر ئاسمانی هەموو ئەوروپا دا باڵی کێشا و لە ژێر بۆردومانی هێزەکانی دژی موسیلینی دا، ستۆدیۆکانی چینێ چیتا وێرانکراو تەنانەت بوو بە کەمپی ئاوارەکان و کۆیلەکانی سەردەمی شەر. نەبوونی ستۆدیۆ و خوودی بارودۆخی سیاسی ئیتاڵی دەرفەتێکی نوێی بە سینەماکارەکانی ئەو سەردەمە بەخشی تا بە شێوازێکی راستەوخۆ بەرامبەر ببنەوە لەگەڵ دیاردە کۆمەڵایەتیەکانی ئەو ساڵانە کە بریتی بوو لە کۆیلەیی و چەوسانەوەو بێدەرەتانی بۆ چینە لاوازەکانی کۆمەڵگا.هەر لێرەوە نیوریالیزم رێگایەکی کردەوە بۆ هێنانە ئارای چەمکە فەلسەفیەکانی مارکس لە سینەمادا. واتە بەرامبەر کردنەوەی بینەر لەگەڵ شوناسی کۆمەڵایەتی مرۆڤ و پرس لە ئۆرگانیزمی ئەو دارشتە ئابووریەی کە ژیانی رۆژانەی هەر مرۆڤێک دەخاتە ژێر جەختی هەراس و مەترسیەوە. وەها کە چیتر مرۆڤ تا پێست و ئێسقان لە خۆی تەریک و بێگانە دەبێت. هەر بە پشتبەستن بەم هۆکارەوەیە کە نیۆریالیستەکان کامێراکانیان لە ستۆدیۆ وێرانەکانی چینێ چیتا هێنایە دەر و خۆیان لە سیاسەتەکانی بزوتنەوەی نەهزەی مقاومەتی ئیتالی نزیک کردەوە. لە واقیعدا ئەو بزوتنەوە لە ژێر کاریگەری مارکسیستەکاندا ئۆمێدی دەربازبوونی مرۆڤ لە بەندی چەوسانەوەو هەر جۆرە رەوتێکی ناعادلانەی بە ئیتالیەکان دەبەخشی و دەرهێنەرە نیوریالیستەکانیش کە “رۆسیلینی” لە ریزی یەکەمیاندا بوو، توانیان ئەم گووتارە بکەنە ئایدیای سەرەکی بەرهەمەکانیان.\nرۆسیلینی لە ١٩٤٨ دا نامەیەکی لە لایەن” ئینگرید بێرگمان ” ەوە بۆ هات کە تیایدا ئەو ئەکتەرە بەناوبانگە سویدیە حەز و ئامادەیی خۆی بۆ هاوکاری لە گەڵ رۆسیلینی دا دەربریبوو. ئینگرید بێرگمان لەو نامە کورتەدا نووسیبوی تەنیا شتێک کە لە زمانی ئیتالی دەزانێت “Ti Amo “ ە . واتە: خۆشم دەوێیت. ئەمە پەیامێکی دلخۆشکەر بوو بۆ رۆسیلینی و ئەم نامە بوو بە دەسپێکی دوو بابەت لە ژیانی ئەودا. واتە هاوسەرگیری لەگەڵ ئینگرید بێرگمان و بەرهەمهێنانی فیلمی “سترۆمبولی” بە رۆلی سەرەکی بێرگمان لەو فیلمەداو لە هەمان ساڵدا. هەر لێرەوە دەردەکەوێت کە رۆسیلینی تەنانەت بەرزتر لە سنورەکانی نیۆریالیزم، ژیانی تێکەڵ بە سینەما دەکات. سترۆمبولی بەراستی جێژوانی هۆلیود و نیۆریالیزمی ئیتاڵی بوو. کارین (ئینگرید بێرگمان) لە تاو هێرشی نازیەکان بەرەو ئیتالی هەڵاتوەو سەرەرای هەموو هەوڵێک ناتوانێت ڤیزای ئەمریکا وەرگرێت و لە رووی ناچاریەوە لەگەڵ سەربازێکی ئیتالیدا کە هیچ لە زمانی یەکدی تێناگەن هاوسەرگیری دەکات و بە حوکمی یاسا لە گەڵ هاوسەرەکەی رێدەکەوێت بەرەو سترۆمبولی کە جەزیرەیەکی تەریکەو هیچ شێوەی ئەو شوێنە نادات کە لە خەونەکانی ئەو کچە گەنجەدا هەبوو. سترۆمبولی پەیکەرێکی ئاسنین لە ئەخلاقی مۆراڵ و کولتوری پاستۆراڵە کە هیچ حەز بە وەرگرتنی ئەو میوانە شارنشێنەی ناکات کە بۆنی مۆدێرنیسمی لێدێت. هەموو هێزەکان دژی ئینگرید ەو ئەویش هەموو دەرفەتەکان بۆ دەربازکردنی خۆی لەو جەزیرە مۆراڵە تاقیدەکاتەوە. لە وروژاندنی نامورادانەی قەشە ئیماندارەکەی سترۆمبولیەوە بگرە تا دارشتنی پلانی هەڵاتن لەگەڵ یەکێک لە پیاوە ماسیگرەکانی ئەو جەزیرە.\nرەفتاری رۆسیلینی لە گەڵ ئەم فیلمە تەنانەت زیاتر لە “ئالمانیا، ساڵی سفر” داکیۆمێنتاری بوو. بەشێکی زۆری ئەکتەرەکانی فیلمەکە پێکهاتوون لە خوودی دانیشتوانی سترۆمبولی و لۆکەیشنەکان کەمترین دەسکاری دەکرێن و تا ئەو رادەی کە دەرفەت هەبێت لە ریالی جوگرافیا و کولتوری سترۆمبولی نزیکمان دەکاتەوە. لێرەوەیە کە دەتوانین هەست بە چەمکی فۆرمی فیلم بکەین. ئەویش لە کاتێکدا کە فیلم جگە لە چێرۆک و پێوەندی نێوان ئەکتەرەکان بە زمانی سینەماتوگرافی دێتە بگۆ. تەنانەت لە مۆنتاژی فیلمەکەشدا هەر پلانێک تا ئەو کاتە لە سەر شاشە دەمێنێتەوە کە گرینگترین ئەکسیۆنەکان تیایدا روویدابێت. واتە پرۆبلێمی رۆسیلینی تەنیا خۆی بە چیرۆکەوە نابەستێتەوەو هەموو هەوڵی دەدات کە لە رێگەی ستراکچێری فیلمەکەوە بگاتە زمانێکی یونیک و تاک و راستگۆ بۆ دەربرینی شاراوەترین رواڵەتەکانی شەر. ئەگەر “ئێدمۆند” ی “ئاڵمانیا ، ساڵی سفر” لە تاو پەژارەی شەر لە بینایەکی نیوەکارەی بەرلینەوە خۆی فرێدەداتە خوارو دەمرێت ، “کارین” ی سترۆمبولی لە داوێنی کێوی ئاگرینی جزیرەی سترۆمبوولی و لە تاو پەژارەی مۆراڵی دژە مۆدێرن، دژە ژن، دژە ستاتیکا، مەرگ لە ئامێز دەگرێت. شەوارەی مەرگ بەردەوام سێبەری بە سەر پێرسۆناکانی رۆسیلینی دا راکێشاوەو لە هەمو گۆشەو قوژبنێکی ئەوروپادا تەنیا مەرگە کە چاوەروانە.\nسترۆمبولی درزێکی گەورەی لە بینەرەکان و رەخنەگرە جیدیەکانی ئەو سەردەمەدا پێکهێناو بوو بە سەبەبی موناقشەیەکی گەورە لە “کایێ دو سینەما” و تەنانەت “ئاندرێ بازێن” وەک شکستێک بۆ رۆسیلینی ناوی لێهێنا. ئەوان داوای رۆسیلینی سەردەمی “رۆما، شاری بێ دەروازەیان” ئەکرد و چیدی ئەو دەرهێنەرە رەوتێکی تری گرتبوە بەر. ساڵی ١٩٥٩ لە وت و وێژێکی درێژدا لە گەڵ ئێریک رۆمێر و فرانسوا ترۆفۆ (دوو دەرهێنەری بەناوبانگی شەپۆلی نوێی فەرەنسە) ئاماژە دەدات بە داڵغە دەروونی و ئەخلاقیەکانی خۆی بۆ سینەما و بەم شێوە دارشتەی پرێنسیپە تایبەتەکەی خۆی لە سیاسەتی فیلمدا ئاراستە دەکات: مرۆڤ بۆتە کۆیلە و مێژووی مرۆڤ پێکهاتەی کۆمەڵێک رێگایە لە کۆیلەتیەوە بەرەو ئازادی … لە جیهانی مۆدێرندا کۆیلەبوونێکی نوێ سەری هەڵداوە کە نێوی داسەپانی ئایدیاکانە. لە چیرۆکە پۆلیسیەکانەوە بگرە تا رادیۆ و سینەما و میدیاکانی تر. بە هۆی پێشکەوتنی تەکنۆلۆژیا مرۆڤ لە بوارە تایبەتەکاندا بوەتە خاوەن زانستێکی قووڵ . کەواتە بۆ ئەوەی ئەم مرۆڤە لە کۆمەڵگادا کاریگەر بێت لە بوارەکانی تری زانست بێبەش دەکرێت. یان بە زمانێکی تر لە روویێکەوە خاوەن زانستێکی قووڵین و لە روویێکی ترەوە لە جەهالەت و نەزانیندا دەژین.\nئەگەر بە شێوازێکی تێماتیک لە سینەمای رۆسیلینی نزیک ببینەوە سەرئەنجام دەگەینە ئەو کۆیلە مۆدێرنەی کە لەم وت ووێژەدا هێرشی دەکاتە سەر.\nTi Amoئینگرید بێرگمانرۆبێرتۆ رۆسیلینیسترۆمبولینیۆریالیزمی ئیتالیا\n⟵تنهایی ِ سانچوپانزا\nژیل دۆلوز و چەمکی سینەما⟶


وادە و بەڵێنییەکانی بەرپرسانی ڕێژیمی ئێران وەرزێڕانی بێزار کردووە\n14:02 - 15 خەرمانان 2719\nکوردستان میدیا: تەماتەکارانی کامیارانی چاوەڕوانی وەدیهاتنی بەڵێنیی پشتگیریکردن لە وەرزێڕانن بۆ فرۆشتنەوەی بەرهەمەکانیان و ڕەخنەیان لە بێکیفایەتیی بەرپرسانی جیهادی کشاوەرزی گرتووە.\nبەپێی هەواڵی بڵاو کراوە لە ڕاگەیاندنەکانی خودی ڕێژیم، بەهۆی وادە و بەڵێنیی ناڕاستی بەرپرسانی "جیهادی کیشاوەرزی"، تەماتەکارانی کامیارانی بەهۆی نەکڕینەوەی بەرهەمە کشتوکاڵییەکانیان بە نرخی گونجاو، تووشی زەرەر و زیان بوونە و بێزاریی خۆیان لەو دۆخە دەربڕیوە.\nیەکێک لە وەرزێڕانی کامیارانی، نیگەرانیی خۆی بە نیسبەت کێشەکانی بەردەم هەڵگرتنەوەی بەرهەمە کشتوکاڵییەکانیان، بەتایبەت تەماتە دەربڕیوە و باسی لەوە کردووە: "تێچووی بەرهەمهێنانمان بە نیسبەت ساڵی پێشوو دوو ئەوەندەیە".\nئەو وەرزێڕە هەروەها وتوویەتی کە تێچووی دابینکردنی سەم و سیپەی تەماتەکان و حەقدەستی کرێکاران زیاتر بووەتەوە، بەڵام لە لایەکی دیکەوە، دەڵاڵەکان هاتوونەتەوە نێو بازاڕەوە و بە ئیختیاری خۆیان و بە نرخی ژێر ٧٠٠ تمەن تەماتەی وەرزێڕان دەکڕنەوە.\n"محەممەد بەهرامی"، وەرزێڕێکی دیکە لەوبارەوە ڕەخنەی توندی لە بەڵێنییە ناڕاستەکانی بەرپرسانی جیهادی کشاوەرزی و بەرپرسانی ڕێکخراوی "تەعاونی ڕووستایی" پارێزگای سنە، سەبارەت بە کڕینەوەی تەماتە بە نرخی ١١٥٠ تمەن گرتووە.\nناوبراو هەروەها وتوویەتی: "بڕیار بووە بۆ پشتگریکردن لە بەرهەمی وەرزێڕان، تەماتە بە نرخی ١١٥٠ تمەن بکڕدرێتەوە کە ئەو بەڵێنییە بوو بە خەون و کارخانەکان بە نرخی ٨٠٠ تمەن تەماتەکانیان دەکڕنەوە کە بووەتە هۆی زەرەر و زیان بۆ وەرزێڕان و دیاریش نییە کە کەی پارەکان بە خاوەن بەرهەمەکان دەدەنەوە".\nڕێژیم هەر ساڵە بە ناوی پشتگریکردن لە وەرزێڕان باس لە کڕینەوەی بەرهەمەکانیان بە نرخێکی دیریکراو دەکات کە هیچکات بەو نرخەی کە لە لایەن خۆیانەوە دیاری کراوە، بەرهەمەکانیان لێ ناکڕنەوە و وەرزێڕان تووشی زەرەر و زیان دەکەن.\n23:26 - 29 رێبەندان 2719\n23:23 - 29 رێبەندان 2719\nهەواڵەکانی ناوەندی هەواڵی تیشک، سێشەممه ٢٩ی ڕێبەندانی ١٣٩٨\n22:57 - 29 رێبەندان 2719


دكتۆر قاسملۆ مامۆستای من بوو، شه‌وێكیان هه‌موو مێژووی كوردی بۆ گێڕاینه‌وه\nیەک شەممە, 09. 10. 2016\tماڵپه‌ڕی باس\nدكتۆر فرێدریك تیسۆ، له ساڵی 1951 له شاری بیلدای ئه‌لجه‌زائیر له دایك و باوكێكی فه‌ڕه‌نسی له‌دایك بووه. له ساڵی 1962 له‌گه‌ڵ بنه‌ماڵه‌كه‌ی ده‌گه‌ڕێنه‌وه بۆ فه‌ره‌نسا. له ساڵی 1980 ده‌بێته پزیشكی تایبه‌ت به ته‌ندروستیی گشتی. دكتۆر تیسۆ له ده‌ستپێكی ساڵه‌كانی 80 له رێگه‌ی پێوه‌ندییه دیپلۆماتیكه‌كانی دكتۆر قاسملۆ رێبه‌ری تیرۆركراوی حزبی دیموكراتی كوردستانی ئێران، له ئه‌وروپا، ئاشنای نه‌ته‌وه‌ی كورد ده‌بێ و له رێگه‌ی رێكخراوی پزیشكانی بێ سنوور روو له كوردستان ده‌كا و وه‌ك پزیشكێك له كوردستان ده‌ست به چاره‌سه‌ریی نه‌خۆشه‌كان ده‌كا. له‌پاش رووخانی ده‌سه‌ڵاتی دیكتاتۆر سه‌دام حوسێن و دامه‌زراندنی كۆنسوڵی گشتیی فه‌ڕانسه له هه‌رێمی كوردستان، دكتۆر تیسۆ ده‌بێت به یه‌كه‌مین كۆنسوڵی گشتیی فه‌ره‌نسا له كوردستان له مێژووی پێوه‌ندییه‌كانی فه‌ڕه‌نسا و كوردستاندا. دكتۆر تیسۆ بێجگه له كوردستان، له وڵاتانی ئه‌فغانستان، سۆماڵ، مه‌غریب، هایتی و كۆنگۆ وه‌ك پزیشك خزمه‌تی به لێقه‌وماوان و مرۆڤایه‌تیی كردووه.\nـ یه‌كه‌م جار چۆن عه‌بدولره‌حمان قاسملۆت ناسی؟\nدكتۆر تیسۆ: مانگی شوباتی 1981 بوو، من رۆیشتبووم بۆ كوردستانی رۆژهه‌ڵات بۆ یارمه‌تیی پزیشكی وه‌ك پزیشكێك. ئه‌مه‌ش له‌سه‌ر داوای حزبی دیموكراتی كوردستانی ئێران بوو، چونكه ئه‌وكات له كوردستانی رۆژهه‌ڵات پزیشكی زۆری لێ نه‌بوو.\nـ له‌پاش تیرۆركردنی دكتۆر قاسملۆ، چ چالاكییه‌كت له پێوه‌ندی به دۆسیه‌كه‌یه‌وه كردووه؟ تا ئێستا هیچ هه‌وڵێكت له‌م بواره‌وه داوه؟\nدكتۆر تیسۆ: له راستیدا من نه‌متوانی هیچ بكه‌م، ئه‌و كات له‌سه‌ر چیاكانی مه‌غریب بووم به‌بێ ته‌له‌فۆن و ئینته‌رنێت.\nـ ئه‌ی له‌پاش ئه‌وه‌ی كه مه‌غریبت جێ هێشت و گه‌ڕایه‌وه بۆ فه‌ره‌نسا، چی؟ هیچ هه‌وڵێكت له پێوه‌ندی به دۆسیه‌ی تیرۆری دكتۆر قاسملۆ داوه؟ مه‌به‌ستم ئه‌وه‌یه بۆ ئیدانه‌كردنی تیرۆركارییه‌كان و پرۆسه یاساییه‌كه‌ی له ڤیه‌ننا هیچتان كردووه؟\nدكتۆر تیسۆ: من هیچم ئه‌نجام نه‌داوه، چونكه من پارێزه‌ر نیم.\nـ باشترین و هه‌روه‌ها ناخۆشترین بیره‌وه‌ریت له‌گه‌ڵ دكتۆر قاسملۆ چییه؟\nدكتۆر تیسۆ: باشترین بیره‌وه‌ریم ئه‌وه‌یه كه جارێكیان له شه‌وێكدا، دكتۆر قاسملۆ هه‌موو مێژووی كوردی بۆ گێڕاینه‌وه، له كۆماری مه‌هاباده‌وه بگره هه‌تا شۆڕشی مه‌لا مسته‌فا بارزانی. ناخۆشترین بیره‌وه‌ریشم ئه‌و كاته‌یه كه له رادیۆوه هه‌واڵی تیرۆركردنیم بیست.\nـ كاتێك كه له‌گه‌ڵ پێشمه‌رگه‌كانی رۆژهه‌ڵات بووی، له‌گه‌ڵ ئه‌وه‌ی كه ئه‌وكات زۆر ده‌رفه‌ت و توانا بۆ چاره‌سه‌ریی نه‌خۆشه‌كان نه‌بوو، چۆن یارمه‌تییه پزیشكییه‌كانتان ده‌گه‌یانده خه‌ڵك و برینداران و چۆن چاره‌سه‌رتان ده‌كردن؟ ئایا له‌و كاته‌دا دۆخێكی واتان بۆ هاتبووه‌پێش كه ته‌نانه‌ت سه‌ربازی دوژمنیش ده‌رمان بكه‌ن؟\nدكتۆر تیسۆ: به‌ڵێ، یه‌كجار زۆر دژوار بوو، به‌ڵام ئێمه به باشی رێك خرابووین. له‌گه‌ڵ حزبی دیموكراتی كوردستانی ئێران ده‌یان نه‌خۆشخانه‌مان له‌سه‌ر خاكێك ساز كردبوو كه له‌ژێر بۆمباراندا بوو، ئێمه ته‌نانه‌ت له‌و كاته‌دا نه‌شته‌رگه‌ریشمان ده‌كرد و زۆر ئیمكاناتی پزیشكی بۆ نه‌شته‌رگه‌ریمان له‌گه‌ڵ خۆمان له فه‌ره‌نساوه هێنابوو، حه‌ب و ده‌رمانمان له‌گه‌ڵ خۆمان هێنابوو و هه‌روه‌ها هێندێك جار له‌ناو شاره‌كانی رۆژهه‌ڵاتدا ده‌مانتوانی باندج و ده‌رمان بكڕین. بێ گومان ئێمه خه‌ڵكی مه‌ده‌نی و هه‌موو پێێشمه‌رگه شه‌ڕكه‌ره‌كانمان چاره‌سه‌ر ده‌كرد. هه‌روه‌ها ئه‌و ئه‌سیرانه‌ی كه له زیندانه‌كانی حزبی دیموكراتی كوردستانی ئێراندا بوون و پێشمه‌رگه‌كان توانیبوویان به دیل بیانگرن، ده‌رمانمان ده‌كردن.\nـ ماوه‌ی چه‌ند له كوردستانی رۆژهه‌ڵات مایه‌وه؟\nدكتۆر تیسۆ: هه‌مووی دوو ساڵ له كوردستان مامه‌وه، كه له ده‌ستپێكه‌كانی ساڵه‌كانی 80دا بوو.\nـ چۆن باس له كوردستانی رۆژهه‌ڵات ده‌كه‌ی؟\nدكتۆر تیسۆ: كوردستانی رۆژهه‌ڵات هه‌رێمێكی زۆر ده‌وڵه‌مه‌ند و پڕ سامانه، خاوه‌ن كشتوكاڵێكی باش و سه‌وزایی باشه. ئه‌و كاتی دۆخه‌كه بۆ هه‌موو كه‌س و بۆ پزیشكه‌كانی فه‌ره‌نساش زۆر مه‌ترسیدار بوو، چونكه له‌لایه‌ن خومه‌ینییه‌وه به سیخوڕ ده‌ژمێردراین. به‌ڵام پێشمه‌رگه‌كان له كوێستانه‌كاندا كۆنترۆڵێكی زۆر باشیان به‌سه‌ر دۆخی سه‌ربازیدا هه‌بوو. به‌ڵام نه‌ك له شاره‌كاندا، بێجگه له شاره‌كانی شنۆ و بانه نه‌بێ. پێشمه‌رگه‌كان زۆر باش هه‌موو شتێكیان بۆ بنه‌ماڵه‌كان رێكخستبوو. ته‌نانه‌ت قوتابخانه و خزمه‌تگوزارییه پزیشكییه‌كانیشان به‌رهه‌م هێنابوو، دكتۆر قاسملۆ زۆر گرینگی به په‌روه‌رده ده‌دا.\nـ خوێندنه‌وه‌ت بۆ داهاتووی ئێران و پرسی كورد چییه؟\nدكتۆر تیسۆ: پێم وایه ئێران به‌ده‌ست ئه‌و سه‌دان هه‌زار خوێندكاره‌ی كه هه‌یه پێشكه‌وتنی باش به‌ده‌ست ده‌هێنرێ، هه‌روه‌ها ئاڵوگۆڕی بازرگانی و گه‌شتیاریی باش به خۆیه‌وه ده‌بینێ له‌گه‌ڵ بیانییه‌كان، ته‌نانه‌ت ئه‌گه‌ر ئه‌م رژێمه ئایینییه ریسكی چه‌ند ساڵی دیكه‌ی مانه‌وه‌شی هه‌ر مابێ. ته‌نیا ئێرانییه‌كان خۆیانن كه ده‌توانن دۆخی سیاسیی ئێران بگۆڕن. سه‌رباره‌ت به كوردستانی ئێران (رۆژهه‌ڵات) ده‌بێ بڵێم كه له راستیدا زۆر دژواره تا ئه‌و كاته‌ی نه‌ك ته‌نیا هه‌ر پارتێكی بچووك، به‌ڵكو هه‌موو كوردان یه‌كگرتوو نه‌بن، به‌ڵام تا ئه‌و كاته‌ی كه نه‌توانن هێزێكی دژبه‌ری یه‌كگرتوو پێك بهێنن، ئه‌وا دۆخه‌كه‌یان زۆر دژوار ده‌بێ. دۆخی سیاسیی كوردستانی رۆژهه‌ڵات هاوكات له‌گه‌ڵ پێشكه‌وتنی دۆخی سیاسیی ئێران به یه‌كه‌وه پێشكه‌وتن به خۆیانه‌وه ده‌بینن. كورده‌كانی رۆژهه‌ڵات ده‌بێ یه‌كگرتوو بن و له‌گه‌ڵ كه‌سایه‌تی و حزبه دژبه‌ره‌كانی دیكه‌ی ئێرانیش به‌ره‌ی یه‌كگرتوو پێكبهێنن و ئێران به‌ره‌و وڵاتێكی فیدڕاڵ ببه‌نه پێش.\nـ سه‌ره‌ڕای ئه‌وه‌ی كه كورد له عێراق توانای به‌ڕێوه‌به‌ری ده‌وڵه‌تی خۆیان هه‌یه، به‌ڵام بۆچی سیاسه‌تی نێوده‌وڵه‌تی سه‌باره‌ت به راگه‌یاندنی سه‌ربه‌خۆیی كوردستانی باشوور زۆر به‌خاوی ده‌ڕواته پێش؟ پێتوایه كوردستان ببێت به ده‌وڵه‌تێكی سه‌ربه‌خۆ؟\nدكتۆر تیسۆ: به‌و شێوه‌یه‌ی كه له كوردستانی عێراقه‌وه دیاره، ده‌بینم كه په‌رله‌مانی هه‌رێم هیچ كات كۆبوونه‌وه‌ی نه‌كردووه بۆ ده‌ركردنی ته‌نیا یه‌ك یاسای دۆستانه بۆ ریفراندۆمی سه‌ربه‌خۆیی و ده‌نگدان له‌سه‌ری. ئه‌مه كه‌مترین ئه‌رك و فه‌رزه بۆ رێزگرتن له یاساكانی نه‌ته‌وه‌یه‌كگرتووه‌كان بۆ ئه‌و وڵاتانه‌ی كه ده‌یانه‌وێ سه‌ربه‌خۆ بن. پێویسته زۆر به زوویی ئه‌م كاره بكه‌ن. من پێم وایه كۆمه‌ڵگای نێوده‌وڵه‌تی هیچ راگه‌یاندنێكی یه‌كلایه‌نه‌ی سه‌ربه‌خۆیی قبووڵ ناكا. من ئه‌مه‌م به‌رده‌وام به هاوڕێ كورده‌كانم گوتووه كه كورده‌كان ته‌نیا خۆیانن كه ده‌توانن سه‌ربه‌خۆیی وڵات بۆ خۆیان ده‌سته‌به‌ر بكه‌ن. هیچ كه‌س له ده‌ره‌وه سه‌ربه‌خۆییان ناداتێ. كوردستانی گه‌وره له‌وانه‌یه له خه‌ونێكی جدی به‌ده‌ر نه‌بێ، به‌ڵام له‌وانه‌یه چه‌ندین وڵاتی كوردستانیی سه‌ربه‌خۆ پێك بێت، وه‌ك چۆن چه‌ندین وڵاتی عه‌ره‌بی هه‌یه.\nـ به‌گشتی پێتوایه كورد پێویسته چی بكا؟\nدكتۆر تیسۆ: ده‌بێ له‌ناو خۆیاندا رێك بكه‌ون، ئه‌مه یه‌كه‌مین پێویستی بێ ئه‌ملا و ئه‌ولایه. ئه‌مڕۆكه وه‌ك ئه‌وه وایه كه كورد هیچ له مێژووی پڕ له تراژیدیای خۆی فێر نه‌بووبێ، سه‌یری دابه‌شبوونه‌كانیان بكه، سه‌یری نه‌فره‌ته‌كان بكه چه‌نده به‌هێزێن. له‌ناو خودی یه‌ك پارچه‌ی كوردستان (له ناوخۆوه، له باشوور، له رۆژهه‌ڵات و رۆژئاوا...) و له به‌شه‌كه‌ی دیكه (باشوور و رۆژئاوا، باشوور و باكوور) دوژمنایه‌تیی یه‌ك ده‌كه‌ن. ئه‌مه به‌رده‌وام دوژمنه‌كانی كوردن كه سوود له دۆخه‌كه ده‌بینن، دكتۆر قاسملۆ به‌رده‌وام پێی ده‌گوتم: به‌شكردنی میلله‌تی كورد به‌سه‌ر چوار وڵاتی جیاوازدا له‌پاش نه‌مان و رووخانی ئیمپراتوریه‌تی عوسمانییه‌كان و دابه‌شبوونیان به‌سه‌ر ده‌وڵه‌تانی زۆر به‌هێزدا، به‌دڵنیاییه‌وه خودی كورده‌كان و یه‌كنه‌گرتووییان هۆكاری یه‌كه‌م بووه. كه‌چی هێزی سیاسی و سه‌ربازیی كورد بۆ له‌یه‌كتێگه‌یشتن هه‌تا ئێستاش پێشكه‌وتنێكی ئه‌وتۆی به‌خۆیه‌وه نه‌دیوه. باشه كۆنگره‌یه‌كی پان كورد بۆ كه‌نگێیه؟\nـ بۆچی له دیمانه‌كانتدا دكتۆر قاسملۆ به مامۆستای خۆت ده‌زانی و وه‌ك ماموستای خۆت باسی لێ ده‌كه‌ی؟ چی لێ فێر بووی؟\nدكتۆر تیسۆ: به‌ڵێ، دكتۆر قاسملۆ گه‌وره‌ی من بوو، مامۆستای من بوو. من ئه‌مه‌م له په‌رتووكه‌كه‌شمدا به ناوی (پیاوێك به‌سه‌ر پێوه) نووسیوه كه وه‌رگێڕانی بۆ سه‌ر سۆرانیش كراوه و له چاپه‌مه‌نیی غه‌زه‌لنووس له سلێمانی چاپ كراوه. ئه‌و سه‌ره‌تا مێژووی كوردی به من ناساند و فێری مێژووی كوردی كردم. نه‌ك ته‌نیا كوردی ئێران، به‌ڵام مێژووی هه‌موو كوردانی رۆژهه‌ڵات، باشوور، رۆژئاوا و باكوور. ئه‌و له‌سه‌ر خه‌ریته‌یه‌كی گه‌وره‌دا ژیۆپۆلێتیكی هه‌موو كوردی به من نیشان داوه و بۆی شی كردوومه‌ته‌وه. ئه‌و هه‌موو ئه‌و هێزانه‌ی كه له ناوچه‌كانی رۆژهه‌ڵاتی ناوه‌ڕاستدا بوونیان هه‌یه به منی ناساندووه و بۆی شی كردوومه‌ته‌وه. ئه‌و رۆڵی هێزه‌كانی ناوچه‌ی عێراق، سووریا، توركیا و ئێران و هه‌روه‌ها وڵاتانی وه‌ك ئه‌مه‌ریكا و رووسیای بۆ من شی ده‌كرده‌وه. ئه‌و لێكدانه‌وه‌كانی خۆی له‌سه‌ر خاڵه لاواز و به‌هێزه‌كانی میلله‌تی كورد بۆ باس ده‌كردم. هێزی سه‌ره‌كی، نزیكایه‌تی له كولتوور، لاوازییه سه‌ره‌كییه‌كانیان و راستیی دابه‌شبوونه‌كان.


تەنها یەک حەپ\nکۆمپانیای فایزەری ئەمریکی ڕایگەیاند، تاقیکردنەوە تەختییەکانی بەرهەمهێنانی یەکەم حەپ بۆ چارەسەری کۆرۆنا سەرکەوتنی بەدەستهێناوە و توانیویەتی 89% مەترسی داغڵکردنی توشبوو بۆ نەخۆشخانە یاخود مردن بە نەخۆشییەکە کەم بکاتەوە.\nچەند زانیارییەک لەبارەى حەپی باکسلوفید:\n- کۆمپانیای فایزەری ئەمریکی لە مانگی ئازاری 2020ەوە دەستیکردووە بە بەرهەمهێنان و پەرەپێدانی ئەو حەپە کە لەڕێگەی دەمەوە بەکاردەهێنرێت تاوەکو هاوکاری کەمکردنەوەى داغڵکردنی توشبووانی کۆرۆنا بۆ نەخۆشخانە و مردن بە پەتاکە کەم بکاتەوە.\n- بەپێی دەرئەنجامی تاقیکردنەوە تەختییەکان کە لەسەر هەزار و 219 کەس لە ئەمریکای باکور، ئەوروپا، ئەفریقا و ئاسیان ئەنجام دراوە و کراون بە دوو کۆمەڵەوە، هەندێکیان چارەسەرێکی وەهمییان (ساختە) پێ دراوە و هەندێکیشیان حەپی "باکسلوفید"، ئەنجامی لێکۆڵینەوە لەو دوو کۆمەڵە دەریخستووە کە ئەوانەی حەپەکەیان بەکارهێناوە مەترسی چوونە نەخۆشخانە یاخود مردنیان بەڕێژەی 89% کەمتر بووە.\n- تاوەکو ئەمڕۆ هیچ حاڵەتێکی مردن لەناو ئەو توشبووانەدا تۆمار نەکراوە کە حەپەکەیان پێ دراوە، لەکاتێکدا 10 حاڵەتی مردن لەناو ئەو توشبووانەدا تۆمار کراوە کە حەپە وەهمییەکە (ساختە) پێ دراوە.\n- ئالبرێت بورلا، بەڕێوەبەری جێبەجێکاری فایزەر ڕایگەیاند، ئەو دەرئەنجامە یاسای یارییە جیهانییەکە بۆ ڕووبەڕووبوونەوەى کۆرۆنا دەگۆڕێت و هەوڵێکە بۆ کەمکردنەوەی ئەو کارەساتەی کۆرۆنا دروستی کردووە.\nوتیشی، لە ئەگەری پێدانی مۆڵەت بۆ بەکارهێنان، لە کۆی 10 توشبووی، ئەو دەرمانە ڕێگری لە چوونی 9 دانەیان دەکات بۆ نەخۆشخانە.\n- لەئێستادا کۆمپانیاکە چاوەڕێ دەکات دەزگای خواردن و دەرمانی ئەمریکی مۆڵەتی بەکارهێنانی پێ بدات.


📅 02-02-2015 تاریخ و حوادث\n👁 این آیتم 7,426 بار مشاهده شده است\n- شەڕڤانە ئێزدییەکان گۆڕێکی بە کۆمەڵیان دۆزییەوە ک [ بیشتر... 👁] ✖ ✖ ✖ 0 1 ✔ 86% ✍ هـ.ب. 2-2-2015 12:31:48\n📅 03-09-2014 تاریخ و حوادث\n👁 این آیتم 8,512 بار مشاهده شده است\n- هێزەکانی ئاسایشی قەرەتەپە توانییان بۆمبێکی چێن [ بیشتر... 👁] ✖ ✖ ✖ 1 5 ✔ 92% ✍ هـ.ب. 3-9-2014 10:07:23\n📅 03-10-2014 تاریخ و حوادث\n👁 این آیتم 8,565 بار مشاهده شده است\n- لە نیوە شەوی رابردووەوە بارانێکی بەخور ناوچەی [ بیشتر... 👁] ✖ ✖ ✖ 0 6 ✔ 84% ✍ هـ.ب. 3-10-2014 10:16:11\n📅 07-08-2015 تاریخ و حوادث\n👁 این آیتم 10,520 بار مشاهده شده است\n-سەرۆکی کۆمەڵەی قوربانیانی کیمیابارانی هەڵەبجە [ بیشتر... 👁] ✖ ✖ 1 5 ✔ 99% ✍ هـ.ب. 7-8-2015 17:02:40\n📅 08-03-2015 تاریخ و حوادث\n👁 این آیتم 8,320 بار مشاهده شده است\n- لە گەڕەکێکی شاری کەرکوک ژمارەیەک چەکدار دەبێتە د [ بیشتر... 👁] ✖ ✖ ✖ 0 8 ✔ 84% ✍ هـ.ب. 8-3-2015 11:30:16\n📅 08-06-2014 تاریخ و حوادث\n👁 این آیتم 10,770 بار مشاهده شده است\n- دوو تەقینەوەی بەهێز لەنێوان بارەگای کۆمیتەی جەلە [ بیشتر... 👁] ✖ ✖ 2 1 ✔ 99% ✍ هـ.ب. 8-6-2014 11:43:33\n📅 09-01-2014 تاریخ و حوادث\n👁 این آیتم 11,281 بار مشاهده شده است\n- بەڕیوەبەری بەڕێوەبەرایەتی پۆلیسی شاری هەولێر ئاش [ بیشتر... 👁] ✖ ✖ 2 2 ✔ 99% ✍ هـ.ب. 9-1-2014 9:09:35\n📅 09-09-2013 تاریخ و حوادث\nباکووری کوردستان - بەڕێوەبەرایەتی کۆماجڤاکین کورد [ بیشتر... 👁] ✖ ✖ 0 4 ✔ 99% ✍ هـ.ب. 9-9-2013 11:41:56\n📅 10-07-2014 تاریخ و حوادث\n👁 این آیتم 10,653 بار مشاهده شده است\n- لەسەر رێگای خانەقین - کووت، کە تاکە رێگا بووە ل [ بیشتر... 👁] ✖ ✖ ✖ 1 4 ✔ 94% ✍ هـ.ب. 10-7-2014 12:20:05\n📊 1035 سەربازی تورک لە ماوەی 12 ساڵدا خۆیان کوشتووە آمار و نظرسنجی\n👁 این آیتم 14,180 بار مشاهده شده است\nوەزیری بەرگری تورکیا ئاشکرایکردووە، لەماوەی 12 ساڵ [ بیشتر... 👁] ✖ ✖ ✖ 0 0 ✔ 79% ✍ هـ.ب. 3-12-2013 17:22:12\nعکس ها 60,915


ANF | حكوومه‌تی ئه‌ڵمانیا ٢ ناوه‌ندی كولتووریی كوردانی داخست\nسێشه‌ممه, 12 Feb 2019, 16:51\nپۆلیسی ئه‌ڵمانیا به‌یانیی ئه‌مڕۆ له شاری نۆیس هه‌ڵیكوتایه سه‌ر بینای وه‌شانخانه‌ی میزۆپۆتامیا و كۆمپانیای به‌رهه‌مهێنانی هونه‌ریی میر موزیك. له كاتی ئه‌و هێرشه‌دا وه‌زاره‌تی ناوخۆی ئه‌ڵمانیا ڕایگه‌یه‌نراوێكی بڵاوكرده‌وه و ئاشكرای كرد كه بڕیاری داخستنی ٢ ناوه‌ند دراوه. پۆلیس ده‌رگه‌ی میر موزیك و وه‌شانخانه‌ی میزۆپۆتامیای داخست و ده‌ستی به‌سه‌ر كه‌لوپه‌له‌كاندا گرت.\nداخستنی ٢ ناوه‌ندی گرینگی كولتوور و هونه‌ری كوردان، به فه‌رمانی وه‌زیری ناوخۆی ئه‌ڵمانیا هۆرست زێهۆفه‌ر-ه كه هاوكات سیاسه‌تمه‌دارێكی ڕاستڕه‌و و كۆنه‌پارێزه. زێهۆڤه‌ر ڕایگه‌یاند، كار و خه‌باتی ئه‌و ٢ ناوه‌نده‌یان قه‌ده‌غه كردووه.\nجێی وه‌بیرهێنانه‌وه‌یه، ٨ی مارسی ٢٠١٨ پۆلیسی ئه‌ڵمانیا هه‌ڵیكوتابوویه سه‌ر وه‌شانخانه‌ی میزۆپۆتامیا و میر موڵتیمه‌دیا. ماوه‌ی ٣ ڕۆژ پۆلیس خه‌ریكی گه‌ڕان و پشكنینی ئه‌و ٢ ناوه‌نده بوو. دواتر به چه‌ندین ئۆتۆمبێلی بارهه‌ڵگر ئه‌و په‌رتووك، ئه‌لبووم، ئه‌رشیف و كه‌لوپه‌لی تۆماركردن-انه‌یان گواسته‌وه كه ده‌ستیان به‌سه‌رداگرتبوو. حكوومه‌تی ئه‌ڵمانیا ساڵی ٢٠٠٨ش كاری ڕۆژ تی ڤی قه‌ده‌غه كرد.\nوه‌زیری ناوخۆ ڕایگه‌یاند، داموده‌زگه‌كانی ده‌وڵه‌ت بۆ جێبه‌جێكردنی بڕیاری قه‌ده‌غه‌ی سه‌ر په‌كه‌كه به سیسته‌ماتیكی هه‌نگاو ده‌نێن. هه‌روه‌ها گوتی، به‌هۆی ئه‌وه‌ی سه‌ره‌ڕای قه‌ده‌غه‌بوونی په‌كه‌كه له ساڵی ١٩٩٣-ه‌وه هێشتا له ئه‌ڵمانیا چالاكه، ده‌بێ ڕێگری له كاری ناوه‌نده لایه‌نگیره‌كانی په‌كه‌كه بكرێت.\nسه‌رنجڕاكێشه، بڕیاری داخستن و قه‌ده‌غه‌كردنی خه‌باتی ئه‌و ٢ ناوه‌نده كه چه‌ندین ساڵه كتێبی كوردی و به‌رهه‌می هونه‌ری به‌رهه‌م دێنن، هاوكاته له‌گه‌ڵ سازكردنی كۆنفڕانسی ئاسایشی میونشن كه بڕیاره ئه‌م هه‌فته‌یه ده‌ستپێبكات و كاربه‌ده‌ستانی توركیاش بانگهێشت كراون.


کەلتوور – پەڕە 15 – Knwe.org\nسەرەکی » کەلتوور (پەڕە 15)\n17/01/2019\tکەلتوور سەرنج جێ بهێڵە\nعه‌بدولغه‌نی كاكۆ یه‌كێ له‌و كتێبه زۆر به‌هادارانه‌ی له‌و ماوه‌یه‌دا خوێندمه‌وه (داستانی گیلگامێش) بوو. من كاتی خۆی گیلگامێشه‌كه‌ی (د.ته‌ها باقر) و كتێبه بایه‌خداره‌كه‌ی (د.نائل حسون) و پاشانیش وه‌رگێڕدراوێكی كوردی ئه‌و داستانه‌م خوێندۆته‌وه. دواتریش كتێبه یه‌كجار نایابه‌كه‌ی تۆماس میلكه (Gilgamecsh König von Uruk) م به زمانی ئه‌ڵمانی خوێندۆته‌وه. هه‌ڵبه‌ته هه‌ریه‌كه‌یان تایبه‌تمه‌ندی خۆیان هه‌بووه، به‌ڵام هیچیان وه‌كو ئه‌م كتێبه چێژیان پێ نه‌به‌خشیوم. ئه‌م ...\nکۆڕێک بۆ رێزلێنان لە رۆژنامەنووس و ئەكادیمستی كۆچكردوو (د. فاروق عەلی عومەر) بەڕێوەچوو\n16/01/2019\tکەلتوور سەرنج جێ بهێڵە\nلەبەردەوامی ئەو چالاکییانەی کە ساڵۆنی کوردستانی نوێ بەبۆنەی یادی 28 ساڵەی دەرچوونی رۆژنامەكەوە رێکیدەخات. سەعات 10.30ی سەرلەبەیانی دوێنێ 15/1/2019 ساڵۆنی کوردستانی نوێ، کۆڕێکی بۆ رێزلێنان لەڕۆژنامەنووس و ئاکادیمیستی کۆچکردوو (د. فاروق عەلی عومەر) سازکرد. لەسەرەتای کۆڕەکەدا باسی ژیانی د. فاروق عەلی عومەر کرا، پاشان مامۆستا رەفیق ساڵح باسی لەهاتنی د. فاروق عەلی عومەر کرد بۆ سلێمانی و کارکردنی لەبەشی رۆژنامەنووسی ...\nرێوڕەسمێک بۆ بڵاوکردنەوەی کتێبەکانی عەونی شاعیر\nلەچوارچیوەی ئەو چالاکییە ئەدەبییانەی لەسلێمانی بەڕێوەدەچن، سەعات 3ی پاشنیوەڕۆی رۆژی 22/1/2019 لەکافتریای مۆزەخانەی نیشتمانی ئەمنەسوورەکە رێوڕەسمێک بۆ دابەشکردنی چوار کتێبی خوالێخۆشبوو (عەونی شاعیر) بەڕێوەدەچێت. کتێبەکانیش بریتین لە (بەرگی دووەمی دیوانی عەونی- چوارینەکانی خەیام»وەرگێڕانی: عەونی».- ژیان و بەرهەمەکانی عەونی شاعیر- هونەری جوانکاری لەشیعری عەونیدا).\n15/01/2019\tکەلتوور سەرنج جێ بهێڵە\nچلەی ماتەمینی زاناو پرۆفیسۆری نێوداری کورد (د. جەمال نەبەز) بەڕێوەدەچێت. سەعات 3ی پاشنیوەڕۆی رۆژی شەممە 19/1/2019 لەهۆڵی تەوار لەسلێمانی، چلەی ماتەمینی زاناو پرۆفیسۆری نێوداری کورد (جەمال نەبەز) بەڕێوەدەچێت. پڕۆفیسۆر د. جەمال نەبەز، ساڵی 1933 لەشاری سلێمانی لەدایکبووەو لەسەرەتای خوێندنیدا جگە لە خوێندنی ئیسلامی، فەلسەفە و دەرونزانی و فیزیا و ماتماتکی خوێندووە و خاوەنی چەندین بەرهەمی نووسین و وەرگێرانە. هەروەها لە ...\nسروشتی پەیوەندییەکانی (ئەمریکا و تورکیا و ئێران)\nلەدووتوێی 47 لاپەڕەدا کتێبی سروشتی پەیوەندییەکانی (ئەمریکاو تورکیاو ئێران) کاریگەریی بەسەر کوردستان، چاپ و بڵاوکرایەوە. ئەم کتێبە لەلایەن ناوەندی توێژینەوەی دەزگای ستاندەر بۆ راگەیاندن و توێژینەوە، ئامادەکراوەو لەسێ بەشی سەرەکی پێکهاتووە. بەشی یەکەمی باس لەبەرپابوونی پەیوەندی ئەمریکاو تورکیا دەکات. بەشی دووەمی تەرخانکراوە بۆ سیاسەتی نوێی ئەمریکا. بەشی سێیەمیشی باس لە تێنەگەیشتنی سەرکردایەتی (کوردی باشوور) لەستراتیژییەتەکانی ئەمریکاو هەروەها ئاسۆی ناکۆکییەکانی (ئەمریکاو ...\n11/01/2019\tکەلتوور سەرنج جێ بهێڵە\nئا: كوردستانی نوێ له‌م دواییانه‌دا كتێبی (له پێناو یه‌كێتی)دا له نوسینی به‌ڕێز مسته‌فا چاوڕه‌ش كه‌وته به‌ردیده‌ی خوێنه‌ران و پێشمه‌رگه قاره‌مانه‌كانی كوردستان، ئه‌م كتێبه له دوو توێی به‌رگێكی قه‌شه‌نگ دا به قه‌باره‌ی گه‌وره چاپكراوه‌و ژماره‌ی لاپه‌ڕه‌كانیشی (180) لاپه‌ڕه‌یه، پێشه‌كی ئه‌م كتێبه له‌لایه‌ن (سه‌لاح ڕه‌نجده‌ر)وه نوسراوه‌و له‌سه‌ره‌تادا ئاماژه‌ی به‌وه‌داوه كه ئه‌م به‌رهه‌مه‌ی به‌ڕێز (مسته‌فا چاوڕه‌ش) دیرۆكی كۆمه‌ڵێك ئه‌زمونی نوسه‌ره‌كه‌ی ده‌گێڕێته‌وه كه ئه‌ویش ...\nکتێبی ساتێ پێش بیرچوونەوە-نووسینەوەی دووەم-کامەران سوبحان\nئا: کوردستانی نوێ سەعات 3ی پاشنیوەڕۆی، ڕۆژی شەممە 15/12/2018 لەکافتریای ئەمنە سوورەکە لەسلێمانی، مەراسیمی بڵاوبوونەوەی نوێترین کتێبی نووسەرو رۆژنامەنووس کامەران سوبحان (ساتێ پێش بیرچوونەوە- نووسینەوەی دووەم) بەڕێوەچوو. لە مەراسیمەکەدا کە بەئامادەبوونی ژمارەیەک لە رووناکبیران ونووسەران و کەسایەتییە حکومی و حزبییەکان بەڕێوەچوو، کامەران سوبحان باسی نووسینەوەی دووەمی کتێبەکەی کرد، دوای گفتوگۆیەکی فراوان لەسەر کتێبەکە، نووسەر بەواژۆی خۆی کتێبەکەی بەخشییە ئامادەبووانی مەراسیمەکە. ...\n09/01/2019\tکەلتوور سەرنج جێ بهێڵە\nساڵح بێچار لە مێژووی سیاسی و فەرهەنگیی کورددا، کەم نین ئەو ناوانەی لەسەر ئاستی قسە و تیۆریی تێکۆشەر و خەباتکەر بوون، وەلێ کە کار گەیشتووەتە سەر ڕوبەڕووبوونەوە و هەڵوێست وەرگرتن لە بەرامبەر مەسەلەیەکی چارەنووسساز و یەکلاکەرەوەدا، لە ترسی مردن و لەدەستدانی پلە و پایە و مشتێ پارەدا هەر زوو ژێوان بوونەتەوە و بە سەد و هەشتا پلە بایانداوەتەوە و کەوتوونەتە ...\nئا: سدیق ساڵح تۆفیق ناسناوی «وەهبی» و كوڕی مەعرووف كوڕی محەمەدە، لە دایكەوە ڕەسووڵ مەستیی زانا باپیری بووە. 31/12/1891 لە دێی «چوارتا»ی ناوچەی سلێمانی لەدایکبووە. قوتابخانەی ڕوشدییەی عەسكەریی سلێمانی و ئامادەییی عەسكەریی بەغدای لە 1905دا بڕیوە. چووەتە ئەستەمووڵ و قوتابخانەی جەنگی لە 1908دا تەواوكردووە و بووە بە ئەفسەری سپای عوسمانی. 1911 نێردراوەتە ئارنائوودستان. ساڵانی 1911-1912 بەشداریی شەڕەكانی باڵكانی كردووە دژی ...\nدارا عەتار خزمەتی وێژە و ئەدەبی کوردی و خەمخواردن لە کەلەپوور و ئەنترۆپۆلۆجیی نەتەوەیی، پەیوەندیی پتەوی لە نێوان کوردانی کوردستان و ئەوروپادا دروست کردووە. لە نێوان من و مامۆستای مەزنی زمان و ئەدەبی کوردی تۆفیق وەھبی بەگ یشدا ھەمان پەیوەندی ھەبوو، من وەک قوتابییەکی بەپەرۆش ھەرچییەک مامۆستا تۆفیق وەھبی دەیگوت، وەرم‌دەگرت و کارم لەسەر دەکرد. ھەموو ئەو زانیارییانەم کردن بە ...\nلاپەرە 15 لە 45« سەرەتا...10«1314151617\t»\t203040...کۆتا »


لۆرییەکی دەزگای جیهاد بینا کە لەلایەن حیزبوڵای لوبنانیەوە بەڕێوەدەبرێت و پشتیوانی دارایی راستەوخۆی لە ئێرانەوە پێدەگات کۆمەك دابەشدەکات لە پارێزگای دێرەزووری سوریا. [خاوەنی وێنە: جەمیل عەبد]\nجیهاد بینا، کە دەزگایەکە لەلایەن حیزبوڵای لوبنانیەوە بەڕێوەدەبرێت و پشتیوانی دارایی راستەوخۆی لە ئێرانەوە پێدەگات، ماوەیەکە بەقوڵی خۆی دەخزێنێتە کۆمەڵگەی سوریاوە، بەتایبەتی لە پارێزگای دێرەزووری خۆرهەڵات، کە هاوسنوورە لەگەڵ عێراق، چالاکوانێکی ناوچەکە وتی.\nچالاکوانی بواری رۆژنامەوانی، جەمیل عەبد وتی دەزگاکە چەندین لقی لە بەشەکانی دێرەزوور کردۆتەوە، لەنێویاندا شاری سنووریی ئەلبوکەمال و "هه‌ڵمه‌تی نەرم" ئه‌نجامده‌دات بۆ راکێشانی دانیشتوان بە دابینکردنی شمەكی پێویست و پارە.\nعه‌بد بە دیارونای وت ئەم ناوچانە ئەزمونی "چالاکی بەرچاو" دەکەن لەلایەن جیهاد بیناوەکە کۆمەکی فریاگوزاری و خۆراك دابیندەکات لەگەڵ کۆمەکی دارایی بۆ دانیشتوان وەك بەشێك لە ستراتیژی خۆی بۆ زیادکردنی هه‌ژمونی لە ناوچەکە.\nئەم ناوچەیە تاڕادەیەك بەتەواوی کەوتۆتە ژێر دەسەڵاتی سوپای پاسدارانی کۆماری ئیسلامی ئێران، دوای ئەوەیپێکدادان لەگەڵ میلیشیاکانی سەر بە رژێم بووە هۆی هەڵوەشاندنەوەی میلیشیاکانی نێو هێزەکانی بەرگری نیشتیمانی .\nلافیتەیەك کە لێی نوسراوە 'دەزگای جیهاد بینا پێشوازیتان لێدەکات' لەبەردەم نەخۆشخانەیەکی شاری سنووریی ئەلبوکەمالی سوریادا هەڵواسراوە. [خاوەنی وێنە: جەمیل عەبد]\nوتی لەئێستادا جیهاد بینا جلوبه‌رگی زستانە و بەتانی خوری، لەگەڵ نەوت بۆ گەرمکردنەوە دابەشدەکات، بە قۆستنەوەی باردۆخی سەختی دانیشتوان و پێداویستی دەستبەجێیان بۆ ئەم شمەکانە.\nوتیشی دەزگاکە نەخۆشخانەیەکی خۆڕایی گەورەی کردۆتەوە لە گەڕەکی قسور له‌ناوه‌ڕاستی شاردا و ناوەندێکی پزیشکیی گەورەش لە ئەلبوکەمال.\nبەڵام ئەمە هەنگاوێکی مرۆڤدۆستانە نیە، چونکە رێکخراوەکە قەدەغەی کردووە کە رێکخراوە فریاگوزاری و پەروەردەییەکانی دیکە لە ناوچەکە کاربکەن.\nئاماژەشیکرد بەوەی: "بەمشێوەیە هەوڵدەدات پاوانی هەموو دەستکەوتەکان بکات بەرامبەر ئەو ئیشانەی لە ناوچەکە دەکرێن."\nعەبد وتی زۆرێك لە گوند و شارۆچکەکانی دێرەزوور لەنێویاندا حەتلە و مەرات مەزهەبی ویلایەتی فەقیهیان (پاسه‌وانانی دادوه‌ر) په‌سه‌ندكردووه تا دڵنیابن لە بەردەوامیی گەیشتنی کۆمەك بۆیان.\nبۆ ئەمە پێویستە بەڵێنی دڵسۆزی بده‌ن بە والی فەقیه -- رابەری باڵای ئێران عەلی خامەنەئی -- کە باڵاترین و تاکە دەسەڵاتە بەسەر پاسدارانەوە.\nپارێزەرێكی سوری، بەشیر بەسام بە دیارونای وت بۆ هاندانی پەیوەندیی لەوشێوەیە لەنێو بەشێكی گەورەی جەماوەری سوریادا، مەزهەبەکە بەشێوەیەکی چالاك بڵاودەکرێتەوەلەڕێگەی چەند دەزگایەکی هەمەجۆری ئایینی و کۆمەڵایەتی و پەروەردەییەوە.\nسەرەڕای بەشداریی کۆمەڵایەتی، دەزگاکە ئەو ماڵانە نۆژەندەکاتەوە کە لە شەڕدا زیانیان بەرکەوتووە یان ماڵی رووخاو دەکڕێتەوە بەمەبەستی بنیاتنانەوە و سوودلێوەرگرتنیان بۆ نیشتەجێکردنی میلیشیاکانی سەربە پاسداران.\nعەبد وتی ئەمەش میلیشیای سوری و بیانیشی تێدایە، وەك حیزبوڵای لوبنانی، لیوای فاتمیونی ئەفغانی و بزوتنەوەی نوجەبای عێراقی.\nوتیشی هەموو ئەمە بەشێکە لە پرۆسەیەکی بەئەنقەست بۆ گۆڕینی دیمۆگرافیاکە لەلایەن پاسدارانەوە لە سوریا جێبەجێدەکرێت، بۆ دڵنیابوون لە ئاسایش و فراوانبوونی بەرژەوەندییەکانی.\nئێوه بۆچی قسه ده‌كه‌ن؟ هیچ یارمه‌تییه‌كی خه‌ڵكی سوریاتان نه‌داوه، ته‌نها قسه‌ده‌كه‌ن و راستییه‌كان ده‌شێوێنن و درۆده‌كه‌ن.


دۆخی مەترسیداری زیندانیەكی كورد پاش 50 رۆژ مانگرتن لە خواردن – زاگرۆس پۆست\nماڵەوە / کوردستان / دۆخی مەترسیداری زیندانیەكی كورد پاش 50 رۆژ مانگرتن لە خواردن\nدۆخی مەترسیداری زیندانیەكی كورد پاش 50 رۆژ مانگرتن لە خواردن\nهه‌ینی 9 كانونی دووه‌م 2015\tکوردستان, مافی مرۆڤ, هەواڵ 57 جار خوێنراوه‌ته‌وه\nزیندانیەكی كورد ماوەی 49 رۆژە دەستی داوەتە مانگرتن لە خواردن و ئێستاكە لە دۆخێكی زۆر نالەبار و مەترسیداردایە.\nبە پێی هەواڵی كەمپەینی بەرگری لە زیندانیانی سیاسی و مەدەنی، “فواد ساسانی” زیندانی ئاسایی خلەڵكی شاری سەقز كە ئێستاكە لە زیندانی شاری كامیاران بە بۆنەی قاچاخی مادەهۆشبەرەكان بەند كراوە. ماوەی 49 رۆژە بە نیشانەی ناڕەزایی دەربڕین دەستی داوەتە مانگرتن لە خواردن و لە دۆخێكی زۆر مەترسیداری گیانیدا دەژیت.\nئەو زیندانیە كوردە لە ناڕەزایی بە حوكمی قورسی زیندانی هەتا هەتایی و دژایەتی لەگەڵ كاربەدەستان بەرامبەر بە خواستی گواستنەوە بۆ زیندانی شاری سەقز، دەستی داوەتە مانگرتن لە خواردن.\nهەواڵەكە باس لەوەش دەكات: فواد ساسانی ماوەی 4 ساڵە لە زیندانی شاری كامیاران راگیراوە و ئێستاش پاش 49 رۆژ مانگرتن لە خواردنلە دۆخێكی جەستەیی نالەباردایە و مەترسی گیانلەدەستدانی لەسەرە.\nدەوترێ، كاربەدەستانی زیندانی كامیاران بە هۆی قەیراناوی بوونی دۆخی ئەو زیندانیە، ناچار بوون شەوی رابردوو بە خێرایی لەگەڵ دادستان قسە بكەن. دادستانیش لە وەڵامدا وتوویەتی: ئەگەر تا رۆژی شەممە زیندوو بمێنێ، بە دڵنیاییەوە لە زیندان سەردانی دەكەم.\nشایانی باسە، ئەو زیندانیە كوردەی خەڵكی شاری سەقز، بە هۆی هەژاری بنەماڵەوە توانای مانەوە لە زیندانی شاری كامیارانی نیە و تا ئێستا چەندین جار داوای گواستنەوە بۆ زیندانی سەقزی كردووە، بەڵام تا ئێستا هیچ وەڵامێكی پێ نەدراوەتەوە.


ANF | ڕۆژەکانی ڕۆما و ڕۆڵی ئەڵمانیا – ٨ –\nسێشه‌ممه, 27 Oct 2020\nڕۆژەکانی ڕۆما و ڕۆڵی ئەڵمانیا – ٨ –\n٦٦ ڕۆژی سەخت چاوەڕێی عەبدوڵلا ئۆجالان ڕێبەری گەلی کوردی دەکرد کە ١٢ی تشرینی دووەم ی ١٩٩٨ لە مۆسکۆوە بەرەوە ڕۆما چووبوو. ڕەنگی قۆناغی ڕۆما ڕۆڵی ئەڵمانیای دیاری دەکرد.\nنوردۆغان ئایدۆغان / پەروەر یاش\nیه‌كشه‌ممه, 27 Sep 2020, 08:45\nفڕۆکەیەکی ڕووسیا لە ١٢ی تشرینی دووەم ی ١٩٩٨ کاتژمێر ٢٢:٠٠ لە فڕۆکەخانەی Leonardo da Vincîی ڕۆما نیشتەوە. عەبدوڵلا ئۆجالان ڕێبەری گەلی کورد، دوای یونان جاری دووەم بوو کە دەچێتە وڵاتێکی ئەندامی ناتۆ و یەکێتی ئەوروپا. ئەو دۆخەش بۆ ئەوەی تێکۆشانی چەندین ساڵەی بە جیهانی ڕۆژئاوا ڕابگەیەنێت، دەرفەتێکی گەورە بوو، بەڵام هاوکاری دەوڵەتی تورک لەگەڵ وڵاتانی ڕۆژئاوا و ڕەنگی 'یەکەم بارەگای' ناتۆ ئەو دەرفەتەی لەناو دەبرد.\nعەبدوڵلا ئۆجالان ڕێبەری گەلی کورد کە لە رێگەی پارتی کۆمۆنیست کە خۆی نوێکردبووەوە و بە هاوکاری دۆستانی کورد و دوو پەرلەمان گەیشتە ڕۆما، دوای ئەوەی لە فڕۆکەکە دابەزی، پاسپۆڕتێکی لە گیرفانیدا دەرهێنا و پیشانی پۆلیسی ئیتاڵیادا و وتی،"من عەبدوڵلا ئۆجالانم، دەمەوێت داوای مافی پەنابەری سیاسی لە وڵاتەکەتان بکەم." لە جێگەی ئەوەی لێکۆلینەوە لە داواکاری مافی پەنابەری ئۆجالان بکەن، دەستگیریان کرد، لەبەرئەوەی ئەڵمانیا چەند ساڵ پێشتر بڕیاری دەستگیرکردنی ئۆجالانی دابوو. دوای چەند کاتژمێرێک هەواڵەکە بە ئەڵمانیا ڕاگەیەنرا کە دەستگیرکراوە.\nهەمان شەو ١٣ی تشرینی دووەم ی ١٩٩٨، دادوەری هەرێمی کارلسروی فیدڕاڵ و یەکەی لێکۆلینەوەی ژمارە ٣ کە ئیشکگری شەو بوو، دۆسیەکەیان لەناو ڕەفەکاندا دەرهێنا کە لەمێژ بوو لەناو ڕەفەکاندا هەڵگیرابوو و دەستیان بە کاری گەڕاندنەوەی عەبدوڵلا ئۆجالان بۆ تورکیا کرد. گەشەدانەکانی وابەستەی ئەو جووڵەیە، بناغەیەکی گرنگی شێوەی پیلانگێڕیەکەیان ئاشکرا دەکرد. خاڵێکی تری سەرنجڕاکێشیش ئەوە بوو کە نەجاتی بلیجان بەڕێوەبەری گشتی ئاسایشی دەوڵەتی تورک لەوکاتەدا لە ئەڵمانیا بوو. بیلیجان کە لەلایەن بەڕێوەبەری پۆلیسی ئەڵمانیاوە بانگهێشتکرابوو و لە Wiesbaden بوو و شاندێکی لەگەڵ بوو، لەگەڵ دەزگای هاوکاری دادی نێودەوڵەتی و دەزگای گەڕانی کەسی، کاری پەروەردەیی هاوکاری هەبوو.\nئەڵمانیا بە فەرمی بە تورکیای ڕاگەیاند\n"سەیری مانۆوری پرۆڤامان دەکرد. بەرپرسێکی ئەڵمانی هاتو و وتی،"ئۆجالان لە ڕۆما دەستگیرکراوە و ئێستاش لە نەخۆشخانەیە، بەڵام نازانین کام نەخۆشخانەیە، هەوڵ دەدەین بزانین کام نەخۆشخانەیە" منیش پرسیارم کرد و وتی،"ئۆجالان بریندارە یان نەخۆشیەکی هەیە؟" ئەویش وڵامی دایەوە و وتی،"لەو بارەیەوە هیچ زانیاریەکمان نییە. دوای دەستگیرکردن پێدەچێت بۆ پشکنین بۆ نەخۆشخانە برابێت. ئێمەش لێرەوە چاودێری دەکەین."\nڕێبەری گەلی کورد هەمان ڕۆژ بەهۆی نەخۆشی دڵەوە بۆ نەخۆشخانەی سەربازی (Cello) شارەکە گواسترایەوە، دواتر بەهۆی پاراستنی ئاسایشی، بۆ نەخۆشخانەی (Palestrina) کە ٤٠ کیلۆمەتر لە ڕۆما دوورە گواسترایەوە. ئەو ڕۆژانەی کە ڕێبەری گەلی کورد لە نەخۆشخانەدا بوو، پایتەختەکانی ئەوروپا دەستیان بە جموجووڵ کردبوو، ڕۆژنامەکان بە مانشێتی "لیدەری کورد (ئۆجالان) لە ڕۆمایە" هەواڵیان بڵاوکردەوە. لەو نێوەندەدا کوردستانیانی ئەوروپا ڕوویان لە ڕۆما کرد، هەر وەک چۆن یەکەم گروپ لە ١٤ی تشرینی دووەم ی ١٩٩٨ لەبەردەم ئەو نەخۆشخانەیەی کە ڕێبەر ئۆجالانی تێدابوو دەستیان بە خۆپیشاندان کردبوو.\nیەکەم لێدوانی ڕۆما: ئارام بن\nعەبدوڵلا ئۆجالان ئەو ڕۆژە لە رێگەی MED TV قسەی کرد و وتی،"بە ئاگاداری حکومەتی ئیتاڵیا لە ئیتاڵیام. من لە هەستیاری گەلەکەمان تێدەگەم، بەڵام لە ئێستادا شیکردنەوەیەکی باش یان خراپ، ڕاست نابێت. بۆ شیکردنەوە و هەڵسەنگاندن هێشتا زووە. بۆ ئەوەی بە ناسنامەی سیاسی خۆم لە ئیتاڵیا بمێنمەوە، دەست بە کارکردن کراوە. من داوا لە گەلەکەمان دەکەم کە چاودێری ڕووداوەکان بکەن و ئارام بن."\nهەمان ڕۆژ ئیتاڵیا داواکاری ڕژێمی ئەنقەرەی بۆ گەڕاندنەوە کە بە زوودترین کات ئاڕاستەی حکومەتی ڕۆمای کردبوو، بەهۆی ئەوەی "لە تورکیا یاسای لەسێدارەدان هەیە" ڕەت کردەوە. باشە، بەلام ئەڵمانیا چی کرد؟ میدیاکانی ئەڵمانیاش هەمان پرسیاریان دەکرد و مانشێتی ڕێبەری گەلی کورد لە ڕۆمایەیان بڵاودەکردەوە. داواکاری فیدڕاڵ کە ١٣ی تشرینی دووەم داواکاری گەڕاندنەوەی ئامادە کردبوو، بۆ جێبەجێ کردنی بڕیارەکە، دۆسیەکەی بۆ دادگای فیدڕاڵی ڕەوانە کرد. ١٦ی تشرینی دووەمیش Otto Schily وەزیری ناوخۆی ئەڵمانیاش وەک ڕەشەبا خۆی گەیاندە ڕۆما و لەگەڵ Russo lervolino وەزیری ناوخۆی ئیتاڵیا کۆبووە و پرسی کۆبوونەوەکەشیان، چۆنیەتی گەڕاندنەوەی عەبدوڵلا ئۆجالان بوو.\nلایەنەکی دەوڵەتی ئەڵمان داوایان دەکرد کە ڕێبەری گەلی کورد لە ئەڵمانیا دادگایی بکرێت. یەکێک لەو سیاسەتمەدارانەش Otto Schily ئەندامی سۆسیال دیموکراتەکان بوو. Otto Schily پارێزەری ئەندامانی فراکسیۆنی سوپای سووری ئەڵمانیا (RAF)ی دەکرد کە لە ناوەڕاستی ساڵەکانی ١٩٧٠وە دادگایی دەکران. Schily دواتر بووە یەکێک لە پارێزەرە سەرسەختەکانی دەولەت. Schily ساڵی ١٩٩٦ لە ڕیپۆرتاژێکدا کە ڕۆژنامەی Zeit لەگەڵی ئەنجامیدابوو وتبووی، پێویستە ئەڵمانیا لەبارەی عەبدوڵلا ئۆجالانەوە بڕیاری دەستگیرکردنێکی نێودەوڵەتی بدات و وتی،"ئەگەر بڕیارەکە لە دەستی مندا بووایە، ئەڵمانیام سەرەوژێر دەکرد" و هەڕەشەی لە کوردانی ئەڵمانیا کردبوو.\nSchily لەنێوان ساڵەکانی ١٩٩٨ – ٢٠٠٥ دا کە وەزیری ناوخۆ بوو، سیاسەتی کریمینالیزاسیۆنی ئەڵمانیا لەسەر کورد زیادی کردبوو، ژمارەیەکی زۆر لە دەزگا کوردیەکان داخرابوون. Schily هێشتا یەکەم مانگی دانیشتنی لەسەر کورسی وەزیری تەواو نەببوو، بەدوای عەبدوڵلا ئۆجالان دەگەڕا.\nهەروەها James Rubin وەزیری دەرەوەی ئەمریکاش کە لە قۆناغەکانی پیلانگێڕی دژی ڕێبەری گەلی کورد هەنگاوی گەورەی نابوو و هەوڵی دەدا شێوەی پیلانگێڕیەکە دیاری بکات، ئەو ڕۆژەی کە Schily وەزیری ئەڵمایا لە ڕۆما بوو، ١٦ی تشرینی دووەم ی ١٩٩٨ ئەم لێدوانەیدا: "ئێمە دەستگیرکردنی عەبدوڵلا ئۆجالان ڕێبەری PKK، لە تێکۆشانی دژی تیرۆردا لە جیهان، وەک هەنگاوێکی گرنگ دەبینین. ئێمە بە خۆشحاڵیەوە پێشوازی لە هەڵوێستی حکومەتی ئەڵمانیا دەکەین. بڕوامان واتە کە پێویستە ئۆجالان بگەڕێنرێتەوە و دادگایی بکرێت. ئێمە دەمانەوێت، ئەڵمانیا، تورکیا و ئیتاڵیا لەبارەی ئەم پرسەوە پێکەوە کار بکەن."\nبڕیارەکەی ئەڵمانیا کە جێبەجێنەکرا\nئەمریکا بە سەرۆکایەتی Bill Clington بە شێوەیەک بە ئەڵمانیا، تورکیا و ئیتاڵیا دەوت،"ئەم پرسە لەناو خۆتاندا بە شێوەیەکی گونجاو چارەسەر بکەن." کۆشکەکانی ڕۆما بە ئەندازەیەک قەڵەبالخ ببوون کە لە مێژوویەکی نزیکدا هیچ کاتێک لەو دۆخەدا نەبوون. لە لایەک چاوپێکەوتنەکان لەگەڵ ئەڵمانیا ئەنجام دەدران، لە لایەکی ترەوە وەزارەتی ناوخۆ داواکاری مافی پەنابەری عەبدوڵلا ئۆجالانی تاوتوێ دەکرد. Massimo D’Alema سەرۆکوەزیری ئیتاڵیا لێدوانە گرنگەکەیدا. سەرۆکوەزیر وتی، ئەگەر PKK لە توندوتیژی دوور بکەوێتەوە، ئەوان داواکاری پەنابەری ئۆجالان پەسەند دەکەن.\nلێدوانەکەی Massimo D’Alema وەک بۆمبێک لە ئەنقەرە تەقیەوە، سەرەتا لە شارە گەورەکانی تورکیا خۆپیشاندانی نەژادپەرستەکان دەستیپێکرد و کەلوپەلی تورکی بایکۆت کران. سەرەنجڕاکێشە، داواکاری بۆ بایکۆت لە لایەن یەکێتی ژوورەکان و بوورسەی تورکیا و ژووری بازرگانی ئەستەنبوڵەوە ڕاگەیەندرا. هەمان ڕۆژ وەک ئەوەی دوکمەکە داگیرابێت، لە زۆر شار لەدژی کوردان هێرشی نەژادپەرستی ئەنجامدران. سەرەتا هێرش لەبەرانبەر گروپێک ئەنجامدرا کە لە ناوچەی تەقسیمی ئەستەنبوڵ بۆ ڕێبەری گەلی کورد چالاکیان ئەنجامدابوو.\nئەو ڕۆژە ئیسمەت سەزگین وەزیری بەرگری تورک بە مەبەستی بەشداریکردن لە کۆبوونەوەی یەکێتی ئەوروپای ڕۆژئاوا سەردانی ڕۆمای کردبوو. کاری سەرەکی سەزگین ئەوە بوو کە لەگەڵ Rudolf Scharping وەزیری بەرگری ئەڵمانیا کۆببێتەوە. لێدوانەکانی سەرەتای کۆبوونەوەی وەزیرانی ئەوروپا، قۆناغی دواتری ئاشکرا دەکرد. Joschka Fischer وەزیری دەرەوەی ئەڵمانیا وتی،"ئۆجالان بۆ تورکیا بنێرن و نەینێرن بۆ لای ئێمە." Erik Derycke وەزیری دەرەوەی بەلجیکاش وتی،"ئێمە نامانەوێت کە ئۆجالان لە وڵاتەکەمان بمێنێتەوە، لە وڵاتەکەمان کورد و تورک کێشەی زۆریان هەیە، ئێمە کێشەی ترمان ناوێ."\nئەوروپا کە خۆی بە دیموکراسی، دادپەروەری و ئازادیەکەی خۆی هەڵدەکێشا، ڕێبەری گەلی کوردی نەدەویست. حکومەتی دیموکراتەکانی سۆسیال – سەوزی ئەڵمانیا ڕێک لە ناوەندی ڕووداوەکاندا جێ خۆی گرتبوو. دادگای فیدڕالی ئەڵمانیا لە ١٩ی تشرینی دووەمی ١٩٩٨ لێکۆلینەوەی لەسەر دۆسیەکە کرد کە داواکاری فیدڕاڵ ئامادەی کردبوو دواتر بڕیاری دەستگیرکردن و گەڕاندنەوەی عەبدوڵلا ئۆجالان بۆ تورکیا دەرکرد. ئەوەش نوێکردنەوەی بڕیاری دەستگیرکردنی عەبدوڵلا ئۆجالان بوو کە یەکەمجار ئەڵمانیا لە ١٢ی کانونی دووەمی ١٩٩٠دا دەریکردبوو.\nلە بڕیارە نوێکەدا کە لە ساڵی ١٩٩٣دا ڕاگەیەنرابوو، ئۆجالان بەرپرسی توندوتیژیەکان لە خۆپیشاندانەکانی دوای ڕاگەیاندنی قەدەغەی PKK و چالاکیەکانی ئۆتۆبان لە ١٩٩٥دا دەبینرا. ئێدی نەک بەهۆی گوایە تاوانی کوشتن بەڵکو بە تۆمەتی 'بەڕێوەبەری ڕێکخراوێکی تیرۆریستی' دوای ڕادەستکردنەوەی لە ئیتاڵیا دەکرد.\nبڕیارە ڕاستەکە لە ١٩٩٦ درابوو\nKlaus Grunewald سەرۆکی دەزگای 'ڕێکخستنەکانی ڕادیکاڵی بیانی' سەر بە تەشکیلاتی پاراستنی دەستووری ئەڵمانیا ٢٢ی کانونی دووەمی ١٩٩٥ و دواتریش لە ناوەڕاستی ساڵی ١٩٩٦ لەگەڵ Heinrich Lummer سیناتوری پێشووی ناوخۆی ویلایەتی بەرلین و پەرلەمانتاری CDU کە ئەو کات دەسەڵاتداربوو لەگەڵ ڕێبەری گەلی کورد کۆببوونەوە و ئالۆزیەکانی نێوان PKK و ئەڵمانیایان ' بەخۆشی' چارەسەر کردبوو. لە ساڵێ ١٩٩٨دا داواکاری فیدڕاڵ لە ڕاگەیەنراوێکدا ئاماژەی بەوەکردبوو کە لە وڵاتەکەیان ئێدی دادگاییکردنێک بە ناوی 'دۆزی PKK' نییە و لە جێگەی ڕێکخستنی تیرۆر ' ڕووداوە کریمیناڵەکان' بەکاردەهێنرا. ئەو بڕیارەش ڕاستی دادگاییکردنی نەدەگۆڕی، بە تەنیا ڕووکەش بوو و ساڵی ٢٠١٠ وەزارەتی داد ئەو بڕیارەی گوڕی و دادگاییکردنی کوردەکانی لە چوارچێوەی ' ڕێکخستنی بیانی تیرۆر' بەڕێوە دەبرد.\nپەیوەندیەلانی نێوان ئەڵمانیا و تەڤگەری ئازادی کورد، لە چاوپێکەوتنەکانی ١٩٩٥ – ١٩٩٦ەوە بە هاوسەنگی بەرێوەدەچوون، تا ئەو ڕۆژەی عەبدوڵلا ئۆجالان گەیشتە ڕۆما. ئەڵمانیا دوو ڕێگەی بەردەمدا بوو، دادوەری ئەڵمانیا داوای ڕێبەری گەلی کوردی دەکرد، بەڵام حکومەت کاروبارەکانی بە قوڕسی بەڕێوەدەبرد. بڕیارەکەی دادگای ئەڵمانیا کە داوای ناردنی ئۆجالانی لە ئیتاڵیا بۆ ئەڵمانیا دەکرد کە وەزارەتی داد بوو.\nلەو کاتەدا Massimo D’Alema سەرۆکوەزیری ئیتاڵیا ٢٧ی تشرینی دووەم سەردانی بۆنی کرد. Massimo D’Alema هیوادار بوو کە ئەڵمانیا عەبدوڵلا ئۆجالان قبوڵ بکات و باری سەر شانی سووک ببێت و لە فشاری تورک و ئەمریکا ڕزگار ببێت. نزیکەی ٥٠ هەزار کوردستانی و دۆستەکانیشیان لە نزیک باڵەخانەی سەرۆکوەزیری بۆن کۆببوونەوە و بە وڵاتانی ئەوروپایان دەگوت، "ڕێبەری گەلی کورد بە تەنیا نییە."\nدوای کۆبوونەوەیەکی دوو کاتژمێری لە گەڵ سەرۆکوەزیر Massimo D’Alema، Gerhard Shroder کە ئەندامی پارتی سۆسیال دیموکراتی ئەڵمانیا (SPD) بوو کۆنفڕانسێکی ڕۆژنامەنووسی ئەنجامدا و زۆری دانیشتووانی کورد و تورکی لە وڵاتەکەی کردە بیانوو و وتی،" ئێمە عەبدوڵلا ئۆجالانمان ناوێ." Shroder وتی،"بۆئەوەی کێشەی کورد بە چارەسەریەکی نێودەوڵەتیدا تێپەڕ ببێت، وەزارەتەکانی دەرەوەیی ئیتاڵیا و ئەڵمانیا کۆدەبنەوە و بۆ چارەسەری پرسەکە بەرنامەیەک ئامادە دەکەن. ئۆجالانیش پێویستە لە دادگای ئەوروپا دادگایی بکرێت" و خۆی لە پرسەکە کشاندەوە. ئەو هەوڵەی کە Shroder باسی کرد کە پرسی کورد چارەسەر ببێت و عەبدوڵلا ئۆجالان لە ئەوروپا دادگایی بکرێت هیچ کاتێک نەهاتەدی.\nلە هەمان کۆنفڕانسی ڕۆژنامەنووسیدا سەرۆکوەزیری ئیتاڵیا وتی،"لەبەرئەوەی لە وڵاتەکەمان هیچ تاوانێکی نەکردووە، دادوەری هیچ سکاڵایەک لەدژی ئۆجالان تۆمار ناکات. هیوادارم لەبارەی دادگاییکردنیشی چارەسەریەکی نێودەوڵەتی بدۆزرێتەوە.\nدوای ئاشکراکردنی هەڵوێستی ئەڵمانیا کە دەوڵەتی ئەڵمانیای بە تەنیا هێشتەوە، ڕۆژانی سەخت چاوەڕێی عەبدوڵلا ئۆجالان –ی دەکرد.\nبڕیارەکە عەبدوڵلا ئۆجالانی تووشی شۆک نەکرد\nڕێبەری گەلی کورد لە ڕیپۆرتاژێکدا لەگەڵ گۆڤاری ستیرن کە لە ١٥ی کانونی دووەمی ساڵی ١٩٩٩دا دەرچوو کە پرسیارەکە بەم شێوەیە بوو "ئەڵمانیا گەڕاندنەوەی ئێوەی قبوڵ کرد، ئێوە تووشی شۆک نەبوون؟" وتی، "نا تووشی شۆکی نەکردم، نەک ئەوەی نایەوێت ئاپۆ دادگایی بکات، بەڵکو لەبەرئەوەی ئەگەر دادگاییکردنی پرسەکە قوڕس بوو، لە دەڤەرێکی ئەڵمانیا دەبووە زیان. لە ڕاستیدا بناغەی دادگاییکردنەکە نییە، بناغەی یاسایی ئەو بڕیارە نییە. ئەوە بۆ من هنێک سەیرە و هەڵەیە. ئەڵمانیا بەرپرسی ئەو دۆخەکە. ئەڵمانیا کێشەکەی بۆ ئیتاڵیا بەجێ هێشت، ئیاڵیاش بینی کە هێزی چارەسەری نییە و کێشەکا قوڕستر دەبێت، بە قوڕسی دادوەریەکەی بەکارهێنا و لە ڕووی پراکتیکیەوە نەیویست بە دەستپێشخەریە هەستێت. ئەڵمانیا بۆچی نایەوێت ئم چەندە قوڕسبوونی پرسەکە و بەشی خۆی تێدا بهێلێتەوە؟ لە ڕاستیدا گرنگتر، بۆ چارەسەری ئەرێنی، لە ڕاستیدا بۆ کەوەی کە کێشەکە بە خۆشی چارەسەر ببێت بۆچی لەگەڵ ئێمەدا دانانیشێت؟ وەک ئەوە زۆر قوڕس بێت و هاتووتە ئاستێک کە وەک هەڕەشەیەک لە یاسا و دیمورکاسی ئەڵمانیا دادەنێت، بۆچی لە دیالۆگ هەڵدێت، بۆچی بە قەدەغەی PKK پرسەکە دوادەخات؟ نەرێنیبوون و ناحەقبوونی ئەڵمانیا لێرەدایە.\nهەموو جۆرە هاوکاریەکی، ئابۆردئ، ئامیری سەربازی دەداتە تورکیا. لە ڕووی سیاسیەوە بۆ چارەسەریەکی بچووکیش هیچ فشارێک دروست ناکات. هەموو کاتێک PKK دەچەوسێنێتەوە. بە کورتی هیچ بەهایەکی ئەو لێدوانانەی کە دەدرێن نییە و من لەم بڕوا ناکەم کە بیەوێت بەرپرسیاریەکی جددی بگرێتە ئەستوی خۆی. ئەگەر داواکاریەکی بەو شێوەیە هەبێت ، هاتنم بۆ ئێرە وەک دەرفەتێک بەکارنەدەهێنرا، ئەڵمانیا نەیدەتوانی پێشەنگایەتی بکات کە کێشە دروست نەبێت و نەیتوانی لەسەر ئاستی ئەوروپا پێشەنگایەتی قۆناغێکی سیاسی بکات. ئەم هێزەی ئەڵمانیا هەیە، دەیتوانی سەری لەبەرانبەر فشارەکانی تورکیا دانەنەوێنێت، بەڵام تاقینەکردەوە."\nسبەینێ: لێدوانەکانی ڕۆما و دەرکەوتینی ١٦ی کانونی دووەم...\nپەردەی دووەمی ٩ی تشرینی یەکەم – ٧ –\nکەجەکە: پەدەکە راستیەکان دەشێوێنێت\nهەپەگە لەبارەی جموجووڵی سەربازی پەدەکە ڕاگەیەنراوێکی بڵاوکردەوە\nپەدەکە و مەسرور بارزانی ڕوو بە هۆرگیرسنای جەنگی کورد بەکوردی\nوتەبێژی ئەنجوومەنی ئاسایش بەیانامەکەی ئەنجوومەنی ئاسایشی بەدرۆخستەوە\nگەریلا تیڤی دیمەنی چالاکیەکی گەریلاکانی لە گردی شەهید شیلان بڵاو کردەوە\nپارتی دەیەوێت هێڵی نێوان گارە و مەتینا ببڕێت\nقەرەیلان: پەیوەندیەکانی پەدەکە و تورکیا لە خزمەتی کورددا نین\nپەدەکە هێز و چەکی قورسش ڕەوانەو (گارێ)ی کەرد\nکاڵکان: لە سەردەمی بەرخودانداین و لە هەموو شوێنێک پێویستی بە تێکۆشان هەیە\n'ناوی ئەو بەرپرسانە ئاشکرا دەکەین کە پارەیان بە گەندەڵی لە هەرێمەوە بردووەتە دەرەوە'


ئاگاداربە، زۆربەمان بەھەڵە پشو دەدەین\nڕاھێنەری دەروونی عەبدوڵا تۆفیق\nلە نوێترین لێکۆڵینەوەی دەروونیدا لە ئەمریکا ئەوە خرایە ڕوو کە زۆرینەی مرۆڤەکان بەھەڵە پشوو دەدەن. ئەمە لە کاتێکدایە کە مرۆڤەکان ڕۆژانە دەیانەوێ کە بۆ ماوەیەکی کەم کە نزیکەی ٣٠- ٦٠ خولەک پشو بدەن. لە لێکۆڵینەوەکەدا دەرکەوتووە کە لەو ماوە کەمەدا مرۆڤ زیاتر مێشکی چالاک دەبێ و بیرکردنەوەی زۆر سەرقاڵتری دەکات، بەمەش مێشک ھیلاکتر دەبێ لەوەی کە پشو بدات، بەڵێ بەتایبەت لەم دۆخەناھەموارەی کوردستاندا.\nئەم لێکۆڵینەوەیە جەخت لەسەر ئەوە دەکاتەوە کە مرۆڤ پێویستی بەو پشوە کەمە ھەیە، بەڵام بەڕێگایەکی تەندروست و بە ئاگایانە ھەتا بە پشوی دەروونی و جەستەیی ناوببرێت.\nئێمە لە ڕاھێنانە دەروونیەکاندا ھەمیشە باسمان لەوە کردووە کە پشو دەبێ تەندروست و بەئاگایان بێت. مەبەست لە پشوی تەندروست و بەئاگا ئەوەیە کە لەو کاتەدا تۆ دەتەوێ پشو بدەیت، دەکرێ چاوەکانت دابخەیت و بەئارامی دابنیشی یان پاڵکەویت. پاشان چەند ھەناسەیەکی قوڵ ھەڵمژیت و لەکاتی ھەناسە دەرەوەتدا دەکرێ کە ئەو ھەستەت بۆبێت کە تۆ تا بێت خاوتر دەبیتەوەو دەخزێیتە ناو ھێمنی و ئارامیەوە. بۆ ئەوەی کە تەرکیزت نەڕوات بۆ بیرکردنەوەکانی دەرەوەت و دیسانەوە سەرقاڵ نەبیت پێیانەوە، دەکرێ بیر بکەیتەوە کە تۆ چۆن ھەناسە دەدەیت. چۆن ھەناسە ھەڵدەمژیت و بۆ کوێ دەڕوات ھەناسەت. چۆن ھەناسە دەدەیتە دەرەوە و چەندی پێدەچێ ھەتا ھەناسەیەکی پاک ھەڵدەمژی. ھەست بکە کە ئەو ھەناسەیەی کە ھەڵیدەمژی دەڕوات بۆ ھەموو مولولەیەک و دەمارێکی کۆئەندامەکانی لەشت، ھەتا پڕ دەبی لە ئۆکسجینی پاک، کاتێکیش کە ھەناسە دەدەیتە دەرەوە ھەموو پۆخڵەواتێک بەھۆی ھەناسەتەوە دەڕواتە دەرەوەو بەم شێوەیە خۆت تەواو تەندروست ڕادەگریت. پاشان بۆ ماوەیەکی کەم ھەناسەت بژمێرە، بەڵام ھەناسەی ھێمن بدە. ئەگەر تەواو خاوبویەوە و مێشک و جەستەت بڕیان نەکرد کە لە تۆوە قسە وەربگرێ، ئەوکاتە دەتوانی خۆت بدەیت بەدەستیەوەو بەئارامی کەمێک بخەوە. ئاگاداربە کە لە ٣٠- ٤٥ خەلەک زیاتر خەوتن لە ناوەڕاستی ڕۆژدا لەوانەیە ببێتە تێکجونی خەوی شەوت.\nتۆ دەتوانی بۆ ئارامبوونەوە و پشویەکی باشتر ھەمیشە سەردانی مالپەڕی وەزشی دەروونی یان بەرنامەکانم لە یوتوبدا بکەیت و لەوێدا زۆر بەرنامەو پڕۆگرامی تێدایە کە لەوانەیە یەکێک لەوانە ببێتە ھۆی باشترکردنی تەندروستیت.\nنوێترین ھەواڵیش کە لە ڕێگەی ھەندێ ھاوڕێی خۆشەویستەوە کە لەبواری دەروونیدا کاردەکەن، ئاگادار کرامەوە کە نزیکەی بیست ھەزار کەس لەم ساڵانەی دوایدا لە کوردستان جۆرێک لە جۆرەکانی ڕاھێنانە دەروونیەکان پەیڕەو دەکەن و زۆربەیان گوێیان لە پڕۆگرامەکان گرتووە. ئەمەش زۆر دڵخۆشانەیە کە بەم جۆرە ڕاھێنانە دەروونیەکان بە ھاوکاری دۆستانمان کە کوردستانەوە پەرەی پێدەدرێت. لەگەڵ ئەوەشدا بارودۆخی کوردستان و ناوچەکە ئاڵۆزە و چەندین قەیران بەدوایدا ھاتووە، ھیوداری تەندوستی باش بۆ ھەموو تاکێکی کوردستان دەخوازم\n18976 جار خوێندراوه‌ته‌وه\nئێمە ھەموومان یاری دەکەین، ھەم براوە و ھەم دۆڕاوەین...\nبەمشێوەیە بەرەوڕووی دڵتەنگی و بیرو بۆچوونە ناخۆشەکانت ببەرەوە....\nخۆراکی تەندروست، تەندروستیتە...\nبەرکەوتنی کەلەی سەر...\nسەرئێشەی جۆری (شقیقە)-MIGRAINE\nچاودێری کردنی شەکرەی خوێن؛ بۆچی؟ کەی و چۆن؟


داعش بۆ پەیتا پەیتا هێرش دەکاتە سەر کۆبانێ؟ | مەسعوود مەناف|Masoud Manaf\nماڵه‌وه > NNSROJ\t> داعش بۆ پەیتا پەیتا هێرش دەکاتە سەر کۆبانێ؟\nداعش بۆ پەیتا پەیتا هێرش دەکاتە سەر کۆبانێ؟\n10 ته‌مموز 2014 Rojpress\tلێدوانێک بنووسە Go to comments\nموتڵوو چیڤیرئۆغڵوو- رادیکاڵ\nلە تورکیەوە: مەسعوود مەناف\nدەوڵەتی ئیسلامی، کە ناوی تازەی “دەوڵەتی ئیسلامیی عێڕاق و شام”[داعش]ە، پاش گرتنەوەی مووسڵ و چەند شاری تری عێڕاق، لە ڕۆژی ٢ی جولایەوە هێرشێکی هەمەلایەنەی بۆسەر کۆبانێ دەستپێکردووە. ئەو هێرشانە کە دەگوترێ بە بەشداری هەژمارێکی زۆر چەکدار، ١٠ تانک و چەکی قورسی تر بۆ سەر چەند گوندی ڕۆژئاوای کۆبانێ دەستیپێکردووە، بەتایبەت لەسەر گوندی گوندی زۆرمغار، کە گرینگییەکی ستراتێژیکی بۆ زاڵبوون بەسەر جەرابلۆسدا هەیە، چڕ بۆتەوە.\nجیاوازی هێرشی ئەمجارە، لەگەڵ هێرشەکانی پێشووتر لەوە دایە کە داعش بە چەک و چۆڵی قورس، کە لە مووسڵ دەستی کەوتووە، هێرشی کردۆتە سەر کۆبانێ. جگە لەوەش، سەرچاوەکانی یەپەگە، باس لەوە دەکەن کە هەندێک ئەفسەری عێڕاقی سەردەمی سەددام حوسێن، بەشداری ئەم شەڕانەی دوایی دژ بە کوردان بوونە. بارودۆخی ئێستا، پرسیاری ئەوەی لای شرۆڤەکاران و ئەو چاودێرانەی کە ڕەوشی سووریا و -ڕۆژئاوای کوردستان- تاقیب دەکەن، دروست کردووە کە ئایا بەم حاڵە، یەپەگە دەتوانێ پێش بە هێرشی هەمە لایەنەی داعش بگرێ و ناوچەکانی ژێر کۆنترۆڵی ڕابگرێ یان نا؟\nڕۆژی هەینی ڕابردوو[چواری جولای]، پاش ئەوەی داعش زیاتر لە ٣٠٠٠ گوللە هاوەنی هاویشتە زۆرمغار، هێزەکانی یەپەگە، ئەو شوێنە و چەند گوندی دەوروپشتیان چۆل کرد. ئەو پاشەکشەیە کە لە لایەن یەپەگەوە وەک “جووڵەیەکی تاکتیکی” ناودێر کرا بەڵام پرسیاری ئەوەش ساز کرد کە “ئایا ئەمە شکەست بوو؟” یان نا. ڕۆژی شەممە، هێزەکانی یەپەگە دوای چۆلکردنی زۆرمغار، پاش شەڕ و پێکدادانێکی قورس، نە تەنیا زۆرمغاریان سەندەوە بەڵکوو گوندەکانی خراباتۆ، زیارەتێ و جەدیدەشیان گرتەوە. هەر ئێستا شەڕ و پێکدادانی خێرا و کورتخایەن لەو شوێنانە درێژەی هەیە، بەڵام هەواڵی ئەوە دەگات کە مۆراڵی خەڵکی ئەو ناوچە زۆر بەرزە و کۆنترۆڵی تەواو کەوتۆتەوە دەست یەپەگە.\nڕۆژی شەشی جولای، ناوەندی ڕاگەیاندنی یەپەگە ڕایگەیاند کە هێرشەکانی داعشی تێکشکاندووە و نزیک بە ٢٠٠ چەکداری ئەو ڕێکخراوەی کوشتووە. سەرچاوە هەرێمییەکانیش ئەو ئامارە پشتڕاست دەکەنەوە. بە گوتەی یەپەگە، لە دوا هێرشدا، ٢٠ چەکداری تری داعش کوژراون، ٢ تانک و هەژمارێک چەکی قورس و ئۆتۆمۆبیلی سەربازی تێکشکێندران و بڕێکی زۆر چەک و تەقەمەنی کەوتۆتە دەست شەڕڤانانی کورد.\nهێرشی داعش بۆ کۆبانێ زۆر هۆکاری هەیە. یەکەم ئەوە کە داعش بە گرتنەوەی مووسڵ و چەند شاری تری عێڕاق، متمانەی بەخۆ زیاتر بوو و ئێستا دەیهەوێ، هەرێمی ژێر دەسەڵاتی خۆی لە سووریاش زیاتر بکات. لەو نێوەدا، تەنیا کۆبانێ، وەک دوڕگەیەک لەناو گرێ سپی، جەرابلۆس و ڕەقادا ماوەتەوە کە لە لایەن داعشەوە نەگیرابێتەوە. داعش دەیهەوێ بە گرتنەوەی کۆبانێ، ئەو شارەش وەک پارچەیەک لە خەلافەتە ئیسلامییەکەی، بە باقی شارەکانی ژێر دەسەڵاتی خۆی گرێ بدات. گرتنەوەی ئەو شارە گرینگە بۆیە کە هەم توانای جووڵەی داعش لە ڕۆژهەڵاتی کۆبانێ و هەم لە ڕۆژئاواکەی زیاتر دەکات و هەم بواری زیاتر بۆ پەرەپێدانی جوگرافیای ژێر کۆنترۆڵی ئەو ڕێکخراوە لەو هەرێمەکەدا دەخوڵقێنێ.\nجگە لەوەش، بە گرتنەوەی کۆبانێ، داعش دەروازەی سنووری موڕشیدپناری هەڵکەوتوو لە سەر سنوورەکانی شارۆچکەی سورووچی ئوڕفا-لە باکووری کوردستان-ی دەکەوێتە دەەست. دەزانرێ کە داعش، هەم بۆ بازرگانی و هێنانی کەلوپەل و هەم بۆ پەڕاندنەوەی ئەندامانی و گوازتنەوەی بریندارەکانی-بۆ تورکیا- پێویستی بەو دەروازەیە هەیە و گرینگییەکی زۆری پێدەدا. هەر بۆیە چاوەڕان دەکرێ لە داهاتوودا، داعش زنجیرە هێرشێکیش بۆ گرتنەوەی دەروازە سنوورییەکانی تر وەک “سەرێ کانییێ” و “تل کۆچەر” کە لەدەست یەپەگە دان و دەروازەی سنووری “عەزاز”، دەستپێبکات کە ئێستا لەژێر کۆنترۆڵی گرووپێکی ئیسلامیی تر دایە.\nهۆکارێکی تری هێرش بۆسەر کۆبانێ ئەوەیە کە داعش دەیهەوێ بە گرتنەوەی هەرێمی “چیای کوردان”، کانتۆنی لە کانتۆنی جزیرێ و عەفرین بە تەواوی داببڕێ. ئەمڕۆژانە، هاتووچۆ لە نێوان سێ کانتۆنەکەی کوردان تا بڵەی زەحمەتە. بە گوێرەی ڕێوەبەرانی هەرێمەکە، هەژمارێکی زۆر لە هاووڵاتییانی مەدەنی کورد، لە جەرابلۆس و گرێ سپی لە لایەن داعشەوە بە بارمتە گیراون. لە “منبج”یش، ئەوە پتر لە مانگێکە، زیاتر لە ١٠٠ خوێندکاری کورد لە لایەن داعشەوە ڕفێنراون. سەرەڕای هەموو هەوڵەکانی ڕێکخراوی چاوەدێری مافی مرۆڤ و یونیسێف، داعش تا ئێستاش ئامادە نەبووە کە مناڵ و خەڵکە مەدەنییە بارمتەگیراوەکان ئازاد بکات. بەرپرسانی کانتۆنی کۆبانێ و چالاکانی مافی مرۆڤ لە هەرێمەکە دەڵێن بە بارمتەگرتنی خەڵکی سڤیل و مناڵان، داعش دەیهەوێ گووشار بخاتە سەر یەپەگە و خەڵک ناچار بکات واز لە پشتیوانیکردن و یارمەتیدانی یەپەگە بهێنن. ئەو سەرچاوانە هەروەها دەڵێن کە داعش بەم کارە، بارمتە کوردەکان بە چەکدارە بەدیلگیراوەکانی خۆی کە لە دەستی یەپەگەدان، دەگۆڕێتەوە.\nگیرانەوەی کۆبانی، نە تەنیا بۆ داعش وەک دەستکەوتێکی ستراتێژیک دێتە ئەژمار بەڵکوو، شەپۆلێک لە زوڵم و زۆری دژ بە خەڵکی ناوچەکە بەدوای خۆیدا دێنێ. داعش هاووڵاتییانی سڤیل دەڕفێنێ، خەڵک بە چوارمیخ دەکێشێ و بە ئەشکەنجە دەیانکوژێ. زۆر جار ماڵی خەڵکی مەدەنی وێران دەکات و دەست بەسەر موڵک و سامانیاندا دەگرێ و سەرچاوە سروشتییەکانیش بۆخۆی دەبات. داعش تەنانەت ڕەحمی بە ئاوی خواردنەوەی خەڵکیش نەکردووە و تا ئێستا چەند جار ئاوی کۆبانێی بڕیوە.\nهۆکارێکی تری هێرشە یەک لەدوای یەکەکانی داعش بۆسەر کۆبانێ ئەوەیە کە ئەمشارە، یەکەم شاری ڕۆژئاوای کوردستانە کە لە ١٩ی جولای ٢٠١٢دا لە ڕەژیمی بەشار ئەسەد ڕزگاری بوو و کەوتە دەست کوردان. بەم هۆیە کۆبانێ، نرخێکی مەعنەوی زۆر و پێگەیەکی تایبەتی بۆ کوردانی ئەو پارچە هەیە. تێکشکانی کۆبانێ، داڕمانێکی دەروونی مەزن تووشی کوردی ڕۆژئاوا دەکات و خەسارێکی زۆر بە دەستکەوتەکانیان دەگەیەنێ. بە واتایەکی تر، هێرش بۆ سەر کۆبانێ، وەک هێرش بۆسەر دەستکەوت و سەرکەوتنەکانی کورد لە ڕۆژئاوا دێتە ئەژمار.\nبە گوێرەی سەرچاوەکانی یەپەگە و بەرپرسانی خۆجێی، مومکینە داعش لە بەرەبەری ساڵوەگەڕی ئازادکرانی کۆبانێ، هێرشەکانی بۆ سەر ئەو کانتۆنە زیاتر پەرە پێبدات. هەر لە سەرەتای ئەم حەوتوویەشەوە، داعش هەم لە باشوور و هەم لە ڕۆژهەڵاتەوە، هێرشی چڕوپڕی بۆسەر کۆبانێ دەستپێکردووە. دەگوترێ لە شەڕی نزیک گوندی کونهەفتاری هەڵکەوتوو لە ٣٥ کیلۆمیتری باشووری کۆبانێدا، ٤٠ چەکداری داعش کوژراون و ٢ شەڕڤانی یەپەگەش گیانیان لەدەست داوە.\nپاش ئەنجامی چەند هێرش لە بەرەی ڕۆژئاوادا، ئەمجار داعش یەکەم هێرشی لە لای گرێ پسی، بەرەی ڕۆژهەڵات بۆسەر کۆبانێ ئەنجام دا. هێرشێک کە لە لایەن شەڕڤانانی یەپەگە و بەهاوکاری جەبهەتولئەکراد و سوپای سووریای ئازاد تێکشکێندرا. داعش بەم شێوە ویستی کە لە دوو لاوە، مقەست ئاسا، یەپەگە گەمارۆ بدا بەڵام سەرنەکەوت. ڕۆژی دووشەممە ٧ی جولای، داعش هێرشێکی تری لە بەرەی ڕۆژهەڵاتدا بۆسەر کۆبانێ دەستپێکرد. هێرشێک کە تا ئێستاش درێژەی هەیە و شەڕ و پێکدادانی قورسی لێکەوتۆتەوە.\nئەوەی کە ئێستا دیارە ئەوەیە کە داعش سەرەڕای هێزی زۆر و ورەی بەرزی بە گرتنەوەی موسڵ و دەستخستنی بڕێکی زۆر چەک و چۆڵی قورس، نەیتوانە بەسەر هێزەکانی یەپەگەدا سەربکەوێ کە دیسیپلین و توانایەکی باڵای سەربازییان هەیە و خاوەن پشتیوانییەکی بەرفراوانی جەماوەرین. بەڵام هەر وەک باسکرا، چاوەڕوان دەکرێ داعش لە ڕۆژانی داهاتوودا، هێرشەکانی چڕتریش بکاتەوە. هەر بۆیە لە بەرپرسانی کانتۆنی کۆبانێوە بگرە و تا ساڵح موسلیم و هەم موراد قەرەییلان، بە ناوی کەجەکە، لەمبارەوە لێدوانیان داوە. گومان لەوەدا نییە کە داهاتووی کۆبانێ، هەم کاریگەریی زۆری لەسەر دەستکەوتەکانی کورد لە ڕۆژئاوا دەبێت و هەم پێگەیەکی مەزن لە نێو گشت کورداندا.\n1 تشرینی یه‌كه‌م 2014 له 10:42\nبۆچی داعش دەیەوێ کۆبانی داگیر بکات؟\nئەنوەر موسلیم سەرۆکی کانتۆنی کۆبانی:\nداوامان لە تورکیا کرد بۆ لێدانی داعش هاوکارمان بێت\nلە هەندێک شوێندا تەنیا 5 کیلۆمەتر لە داعشەوە دوورین\nچەند لایەنێک لەنێو حکوومەتی تورکیادا بەنهێنی هاوکاریی داعش دەکەن\nتەنیا خەڵکی کۆبانێ و YPG و PYD لە کۆبانی شەڕ دەکەن\n(باس) دێرسم ئۆرەمار\nلە ڕێگای تەلەفۆن پەیوەندی دەکەم، دەنگی باش نایەت، خۆم دەناسێنم و سەبارەت بە دوا پێشهاتەکان چەند پرسێک ئاراستەی دەکەم. لە شوێنێک قسە دەکات لە کۆبانیی رۆژئاوای کوردستان کە زیاتر لە 13 رۆژە لە چەند لایەکەوە رووبەڕووی هێرشی دووەمی چەکدارانی داعش بووەتەوە، بەڵام ئەمجارە پڕچەکتر و لە چەند بەرەیەوە. بەشێوەیەک کە ژن و پیاو، گەنج و پیر بۆ بەرگری لە شارەکەیان چەکیان هەڵگرتووە و بەشێکی زۆری خەڵکی ئەم شارەش ئاوارەی سەر سنوورەکانی باکوری کوردستان (تورکیا) کرد.\nجاری یەکەم لە مانگی جولای ساڵی 2013ەوە رۆژئاوای کوردستان لەژێر هێرشی چەند لایەنەی چەکدارانی سەر بە داعش، جەبهەتولنوسرە و رێکخراوە چەکدارەکانی گرێدراوی ئەلقاعیدەدا بووە.\nکۆبانێ ناوەندی کانتۆنێک بە هەمان ناوە و لە ناوەڕاستی کانتۆنەکانی جزیرێ و عەفرین هەڵکەوتووە. بەڕێوەبەرایەتیی کۆبانێ کە لەلایەن PYDەوە دامەزراوە، رۆڵی حکوومەتی کاتی لە هەرێمی کۆبانێی رۆژئاوای کوردستان دەگێڕێ و لە 22 وەزیر پێکهاتووە. ئەرکی سەرۆکایەتیی بەڕێوەبەرایەتیەکەش بە ‘ئەنوەر موسلیم’ سپێردراوە.\nلە ئەنوەر موسلیم سەبارەت بە دوایین پێشهاتەکان دەپرسم، ئەو دەڵێت: 13 رۆژە شەڕێکی قورس لەنێوان یەکینەکانی پاراستنی گەل و داعشدا بەردەوامە. لە هەموو سنوورەکانی کانتۆنی کۆبانی شەڕێکی دژوار هەیە. لە هەندێک شوێن 5 کیلۆمەتر لە یەک دوورین. ئێستە لە باشووری کۆبانی شەڕێکی گەورە هەیە و یەکینەکانی پاراستنی گەل توانیویانە چەند شوێنێک لە داعش وەربگرنەوە. لەو شەڕەدا ژمارەی کوژراوەکانی داعش زۆرن و دەست بەسەر هەندێک چەک و تەقەمەنیشدا گیراوە. لە بەشی رۆژهەڵاتی کۆبانێ تانکێکی داعش ماوە کە گوندەکانی دەوروبەر تۆپباران دەکات. لەنێو شاردا ئەو خەڵکانەی کە ماونەتەوە ژیانی ئاسایی خۆیان دەکەن. بەڵام هێرشەکان بە چەکی قورس بەردەوامن.\nرۆژی 17ی سێپتامبەر ئەنجومەنی نوێنەرانی ئەمەریکا بە پەسەندکردنی پڕۆژەیەک، رێگەی ئیزنی بە ئۆباما دا لە دژی داعش چەک و هاوکاریی بداتە ‘هێزە بەرهەڵستکارەکانی میانڕۆ’ی دژ بە بەشار ئەسەد لە سووریا، بەڵام تا ئبَیستەش پەیەدە بە هێزێکی نزیک لە ئەسەد لەنێو میدیاکاندا تۆمەتبار دەکرێ.\nلە ئەنوەر موسلیم دەپرسم بۆ هاوپەیمانیی نێودەوڵەتی بەپێی پێویست هاوکاری رۆژئاوای کوردستان یان خەڵکی سڤیلی رۆژئاوای کوردستان ناکات؟ موسلیم دەڵێت: تا ئێستە هاوکارییەکان بەپێی پێویست نەبووە، ئێمە چاوەڕوانیمان هەیە و دەکرێت لە رۆژانی داهاتوودا هاوکاری هەبێت.\nباس لە هێرشی ئاسمانیی هێزەکانی هاوپەیمانانی بە سەرۆکایەتیی ئەمەریکا لە دژی ئەم گرووپە دەکرێت، بەڵام گوتەبێژی یەکینەکانی پاراستنی گەل (YPG) پۆلات جان رای گەیاندبوو هێرشی ئاسمانیی هاوپەیمانەکان لە دژی داعش لە دەوروبەری کۆبانی، هیچ کاریگەریی لەسەر ئەو گرووپە نەبووە. هەمان پرس لە سەرۆک وەزیرانی کانتۆنی کۆبانێ، ئەنوەر موسلیم دەپرسم و دەڵێ: ئەو هاوپەیمانییە کە داعش بە ئاماج دەگرێت، بەگشتی جێگای رازیبوونە لە هەر شوێنێک بێت. بەڵام سەبارەت بە کۆبانی و دەوروبەری تا ئێستە ئەو هێرشانە کە باس دەکرێن، هیچ کاریگەریی لەسەر داعش نەبووە.\nهەڵوێستی لایەنە کوردییەکان\nمەترسیی هێرشی ئەمجارەی داعش بۆ کۆبانی تا ئاستێکە کە موراد قەرەیەڵان سەرفەرمانداریی گشتیی هێزەکانی پاراستنی گەل (هەپەگە) هاتە دەنگ و رای گەیاند کە ئەوان پشتی یەپەگە بەرنادەن.\nزۆربەی حزب و لایەنە سیاسییەکانی باکور و باشوور و رۆژهەڵاتی کوردستان رایانگەیاند کە پشتیوانی لە خەڵکی کۆبانێ دەکەن. مەسعود بارزانی سەرۆکی هەرێمی کوردستان لە لێدوانێکدا بۆ ڕای گشتی داوای کرد هەموو ناکۆکییەکان وەلا بنێن و بەرگری لە خاک و ژیانی هاووڵاتییانی کۆبانی بکەن. بەڵام هەڵکەوتی جوگرافی کانتۆنی کۆبانێ کێشەیەکی گەورە بۆ گەیاندنی ئەم هاوکارییانەیە.\nئەنوەر موسلیمیش دەڵێ: تا ئێستە ئەوانەی شەڕیان کردووە تەنیا خەڵکی کۆبانێ، هێزەکانی یەپەگە و یەپەدەن. هەندێک گەنجی باکوری کوردستان لە بەرگریدا بەشدارییان کردووە، هەروەها خەڵکی باکور لەسەر سنوورەکان بە چالاکیی جیاواز یارمەتیی ئاوارەکان دەدەن. بەڵام سەبارەت بە براکانمان لە باشووری کوردستان، تا ئەم رۆژە هیچ هێزیان نەهاتووە. ئەو هاوکاری و هاوخەمییانە نابێت تەنیا لە چوارچێوەی لێدوان و ئیدانەکردن بمێنێت. ئێستە خەڵکی کۆبانێ پێویستی بە هاوکاری هەیە. ئەگەری کۆمەڵکوژی هەیە. چۆن هەڵەبجە و ئەنفال زامی هەر کوردێکن، دەبێت بەو چاوەش لە کۆبانێ بڕوانن. ئێمە لە هەر ڕوویەکەوە چاوەڕوانیمان لە هەر هێز و لایەنە سیاسییەکان و لۆبییە کوردییەکان هەیە، چ لە ڕووی دیپلۆماسی، چ لە ڕووی هاوکاریی مرۆیی و هاوکاریی سەبازی.\nپرسیارێک کە زوو بەرجەستە دەبێت ئەوەیە کە کۆبانێ چ گرینگییەکی بۆ داعش هەیە کە ئەوەندە هێرش دەکاتە سەری؟ موسلیم گوتی: گرتنەوەی ئەو شارە بۆیە گرینگە کە هەم توانای جووڵەی داعش لە ڕۆژهەڵاتی کۆبانێ و هەم لە ڕۆژئاواکەی زیاتر دەکات و هەم بواری زیاتر بۆ پەرەپێدانی جوگرافیای ژێر کۆنترۆڵی ئەو ڕێکخراوە لەو هەرێمەکەدا دەخوڵقێنێ. بە گرتنی کۆبانێ، قەڵای رۆژئاوای کوردستان دەکەوێت و لە تەلئەبیەز هەتا کارقامیش، سنوورەکانی نێوان تورکیا و سووریا، دەکەونە دەستی داعش. بە گرتنی کۆبانێ، داعش دەروازەی سنووری موڕشید پناری هەڵکەوتوو لەسەر سنوورەکانی شارۆچکەی سورووچی ئوڕفالە باکوری کوردستانی دەکەوێتە دەست داعش، هەم بۆ بازرگانی و هێنانی کەلوپەل و هەم بۆ پەڕاندنەوەی ئەندامانی و گواستنەوەی بریندارەکانی بۆ تورکیا پێویستی بەو دەروازەیە هەیە و گرینگییەکی زۆری پێ دەدا. هەروەها داعش بە گرتنەوەی هەرێمی “چیای کوردان”، کانتۆنی کۆبانێ بە تەواوی لە کانتۆنی جزیرێ و عەفرین داببڕێ. بەم شێوەیە هەم 3 کانتۆنی رۆژئاوا بە تەواوی لە یەکتری دادەبڕێ، هەم دەتوانێ گوشارەکانی بۆ سەر شاری حەلەبیش زیاتر بکات. بەڵام سەرەڕای هێزی زۆر و ورەی بەرزی داعش بە گرتنەوەی مووسڵ و دەستخستنی بڕێکی زۆر چەکی قورس، ئەم گرووپە نەیتوانی بەسەر هێزەکانی یەپەگەدا سەربکەوێ.\nرۆڵی تورکیا لە هاوکاریکردنی داعشدا شاراوە نییە، دەگوترێت تورکیا بە داعش شەڕی کوردەکانی سووریا کە سەر بە پارتی کرێکارانی کوردستانن دەکات و نایەوێت هەرێمێکی دیفاکتۆ بکەوێتە دەست کوردان. هەروەها تورکیا دەیەوێ لەسەر شێوازی حکوومەتی داهاتووی سووریا خاوەن قسە بێت. خاڵێکی تر کە تورکیا، عەرەبستانی سعوودی و ئۆردۆنکۆ دەکاتەوە ئەوەیە، دەخوازن رۆڵی ئێران لە ناوچەکەدا لاواز و کەمڕەنگ بکەن، شتێک کە تا ئێستە تێیدا سەرنەکەوتوون.\nپێوەند بەم باسە، جەمیل بایک هاوسەرۆکی کەجەکە، لە لێدوانێکدا ڕای گەیاند شتێک بەناوی پرۆسەی ئاشتی لەنێوان ئەوان و تورکیادا نەماوە. ئەنوەر موسلیمیش دەڵێت: چەند لایەنێک لەنێو حکوومەتی تورکیادا بەنهێنی هاوکاریی داعش دەکەن، بەتایبەت لە کردنەوەی کۆریدۆرێک بۆ دەربازبوون و کارئاسانی بۆ ئەو کەسانەی کە لە ئەوروپاوە لە ڕێگای تورکیاوە دەهاتنە نێو ڕیزەکانی داعش. دواتر بە ئازادکردنی دیپلۆماتە تورکەکان کە لە دەست داعشدا بوون ئەم ڕاستییە زیاتر بەرجەستە بوو، کە بە ڕێککەوتن ئەنجام دراوە. ئازادبوونی دیلەکان جێگای خوشحاڵییە بەڵام نە لەسەر حیسابی کۆمەڵکوژکردنی 600 هەزار کەس خەڵکی سڤیل و بێ تاوان. ئێمە دوای ئەوە کە تورکیا پشتگیری خۆی لە لێدانی داعش ڕاگەیاند، وەکو کانتۆنی کۆبانی داوامان لە حکوومەتی تورکیا کرد کە دەبێ بە کردەوە بۆ لێدان و لاوازکردنی داعش هاوکارمان بێت.\n1 تشرینی یه‌كه‌م 2014 له 11:04\nOn 20 July 2012, After Syrian military forces retreated from Ayn al-Arab (also called Kobani by Kurds), a predominantly Kurdish city located near the Turkish border, residents stormed the local security headquarters. The local Kurdish authorities raised the Kurdish national flag at municipal buildings. The Kurdish Popular Defense Committees took over the city without resorting to violence. See also: 2012 Syrian Kurdistan campaign.\n23 ته‌مموز 2014 له 11:47\nچرا داعش پی درپی به کوبانی حمله می کند؟ | Rojpress/ ڕۆژپرێس\n٣٠٠ گەنج بۆ پاراستنی کۆبانێ، لە باکوورەوە خۆیان گەیاندە ڕۆژئاوا An Apology from #Gaza #Palestine


بەرپرسانی ئەمنییەتی و نیزامیی ڕێژیم هەڕەشە لە حیزبی دێموکرات دەکەن\nزایینی: ١١-٠٥-٢٠١٧ - هەتاوی: ١٣٩٦/٠٢/٢١ - ١٤:٤٣ تاران قه‌باره‌ی فۆنت:\nکوردستان میدیا: بەڕێوەبەری گشتیی ئیتلاعاتی ڕێژیم لە شاری سنه لەپێوەندی لەگەڵ ئامادە بوونی پێشمەرگە لە نێو کۆمەڵانی خەڵکدا، هەڕەشەی لە حیزبی دێموکرات کرد.\nڕۆژی چوارشەممە ڕێکەوتی ٢٠ی بانەمەڕی ١٣٩٦ی هەتاوی، پاسداری ڕێژیم "قودرەتوڵڵا دیالمە" بەڕێوەبەری گشتیی ئیتلاعاتی ڕێژیم لە شاری سنه، لە پرێس کۆنفڕانسێکدا ترس و نیگەرانیی خۆی سەبارەت بە بوونی پێشمەرگەکان لە نێو خەڵکدا پیشان دا.\nئەو بەرپرسە ئەمنیەتییەی ڕێژیم هەڕەشەی کردووە؛ ئەگەر پێشمەرگە لە نێو خەڵکدا حزووریان هەبێت، تەنانەت بنکە و بارەگاکانیان نائەمن دەکەین، هەر وەک لە ڕابردوودا ئەو کارەمان کردووە.\nناوبراو باسی لەوەش کردووە؛ به هاوکاریی هێزەکانی سپای پاسداران و هێزە ئیتلاعاتییەکان چالاکییەکانی پێشمەرگە لە نێوخۆ دەخەینە ژێر چاوەدێرییەوە.\nپاسدار دیالمە هەروەها هۆشداری به خەڵک داوە کە وریای منداڵەکانیان بن و پێش بە منداڵەکانیان بگرن پەیوەست بە هێزی پێشمەرگە نەبن.\nلەو پێوەندییەدا، پاسداری ڕێژیم ڕەجەبی، فەرماندەی سپای "بیت المقدس" لە شاری سنه باسی لەوە کردووە؛ چالاکییەکانی پێشمەرگەر لە نێوخۆ بە توندی وەڵام دەداتەوە.\nلە لایەکی دیکەوە، بەڕێوەبەری گشتیی ئامووزشی "فنی و حرفەای" سنە لە چاوپێککەوتن لەگەڵ پاسداری ڕێژیم "محبی" فەرماندەی گرووپی ٣٣ی تۆپخانەی ئەرتەشی ڕێژیمی ئێران، گوتبووی کە؛ ٢٠٠ هەزار و ٤٢١ کاتژمێر "آموزش مهارتی" بە سەربازانی ئەو گرووپەی تۆپخانە لە ساڵی ١٣٩٥دا دراوە.\nهەڕەشەی بەرپرسانی ڕێژیم لە حیزبی دێموکرات دەرخەری ترسی بەرپرسان و ئەمنییەتی پووشینەی ئەو ڕێژیمەیە.\nحیزبی دێموکراتی کوردستانی ئێران دوای ٢٠ ساڵ لە ڕاگرتنی خەباتی چەکداری دەستی بە قۆناغێکی نوێی خەبات کردووە کە زراوی بەرپرسانی ئەو ڕێژیمەی بردووە.


گۆڕان داوای هەڵوەشاندنەوەی سەرکردایەتی سیاسی کوردستان- عێراق دەکات و جەخت لە ئەنجامدانی هەڵبژاردنە گشتییەکان لەوادەی خۆیدا دەکاتەوە.\nبزوتنەوەی گۆڕان، بەیاننامەیەک لەسەر دۆخی هەرێمی کوردستان بڵاودەکاتەوە رایدەگەیەنێت: لیژنەی باڵای ریفراندۆم، کە لیژنەیەکی حیزبی و نایاساییە، خۆیان وەک سەرکردایەتی سیاسی کوردستان– عیراق راگەیاند. راگەیاندنی ئەو سەرکردایەتییە گەڕانەوەیەکی رونی پرۆسەی سیاسیە بۆ دواوە. جگە لەوەش ئەوانە مافی ئەوەیان نیە بەناوی سەرکردایەتی سیاسی کوردستان خۆیان رابگەیەنن، چونکە بەپێی دەنگ‌و کورسی پەرلەمانیش بێت چەند حیزبێک ناتوانن نوێنەرایەتی هەمو کوردستان بکەن.\nگۆڕان بەپێویستی دەزانێت کە؛ سەرکردایەتی سیاسی کوردستان– عیراق هەڵبوەشێتەوە و لەبری ئەوە دامەزراوەکانی هەرێمی کوردستان گەشەیان پێبدرێ‌و بەنیشتمانی بکرێن و هەڵبژاردنی گشتی لە وادەی یاسایی خۆیدا لەلایەن کۆمسیۆنی هەڵبژاردن‌و راپرسی کوردستان‌و لەژێر چاودێری نێودەوڵەتی ئەنجام بدرێت.\nگەلەکەمان ئەمڕۆ بە قۆناغێکی هەستیارو مەترسیداردا تێدەپەڕێ. قەیرانی دارایی و بۆشایی یاسایی و نەبونی عەدالەتی کۆمەڵایەتی ژیانی هاوڵاتیان‌و ئاشتی کۆمەڵایەتی خستۆتە بەردەم مەترسییەکی گەورەوە. هەمو ئەمانەش دەرەنجامی سیاسەتی شکستخواردوی بیستوپێنج ساڵەی دەسەڵاتی خۆماڵییە. سەرەڕای ئەوانە دەسەڵاتە شکستخواردوەکەی هەرێمی کوردستان لە بری چارەسەرکردنی کێشەکان‌و باشکردنی گوزەرانی هاوڵاتیان‌و دەستەبەرکردنی یەکڕیزی نیشتیمانی قەیرانێکی تری سیاسیان لەگەڵ حکومەتی فیدڕال‌و دەوڵەتانی ناوچەکەو کۆمەڵگای نێودەوڵەتی دروستکرد، کە ئەویش وروژاندنی پرسی ریفراندۆم بو لە کاتێکی نەگونجاودا.\nهێنانەپێشەوەی ریفراندۆم‌و ئەنجامدانی لەم کاتەدا بەبێ زەمینەسازی‌و هێنانەدی یەکڕیزی نیشتمانی بەو هەمو کەموکوڕی‌و تەزویرو دەسکارییەوە، بۆ خۆدزینەوە بو لە چارەسەرکردنی کێشەکان‌و درێژەدان بە قۆرخکردنی دەسەڵاتو تاڵانکردنی زیاتری سامانی وڵات. ریفراندۆم هێندەی تر ریزەکانی گەلەکەمانی تێکداو هێزو لایەنە نێودەوڵەتییە دۆستەکانمانی نیگەران‌و نائومێد کرد. هەروەها بیانوی دا بە هەندێ کەس‌و لایەنی سیاسیی شۆڤێنی کە دژی داخوازییە رەواکانی خەڵکی کوردستان بوەستنەوە. ئێستا دەرەنجام‌و کاردانەوەکانی ریفراندۆم بونەتە مایەی هەڕەشەیەکی جیدی لەسەر ژیان‌و گوزەرانی هاوڵاتیانی کوردستان‌و مەترسی لەسەر دەسکەوتەکانی خەڵکی کوردستان دروستکردوە.\nبزوتنەوەی گۆڕان هەر لە سەرەتاوە رایگەیاند کە لەم کاتەدا هەلومەرجی ناوخۆیی‌و دەرەکی لەبار نین بۆ ئەنجامدانی ریفراندۆم. هەروەها داوامانکرد پێشوازی لە دەسپێشخەری کۆمەڵگای نێودەوڵەتی‌و نەتەوە یەکگرتوەکان بکرێ بۆ نێوەندگیری لە دانوستان لەگەڵ حکومەتی بەغدا. بەڵام سەرکردایەتی پارتی دیموکراتی کوردستان‌و یەکێتی نیشتمانی کوردستان‌و هاوڕاکانیان بێگوێدانە بەرژەوەندی گەلەکەمان‌و هەڵسەنگاندنی بارودۆخەکە‌و تاوتوێکردنی ئەگەرو کاردانەوەکان ریفراندۆمیان ئەنجامدا. ئێستا هاوڵاتیانی کوردستان لە چاوەڕوانی چارەنوسێکی نادیاردا توشی ترس‌و دڵەڕاوکێ‌و نائومێدی بون.\nسەرەڕای هەمو ئەمانەش، دوێنێ لیژنەی باڵای ریفراندۆم، کە لیژنەیەکی حیزبی‌و نایاساییە، خۆیان وەک سەرکردایەتی سیاسی کوردستان– عیراق راگەیاند. راگەیاندنی ئەو سەرکردایەتییە گەڕانەوەیەکی رونی پرۆسەی سیاسیە بۆ دواوە. جگە لەوەش ئەوانە مافی ئەوەیان نیە بەناوی سەرکردایەتی سیاسی کوردستان خۆیان رابگەیەنن، چونکە بەپێی دەنگ‌و کورسی پەرلەمانیش بێت چەند حیزبێک ناتوانن نوێنەرایەتی هەمو کوردستان بکەن. گەلەکەمان چاوەڕێی ئەوە بو دەسەڵاتدارانی ئەم هەرێمە دامەزراوەکانی هەرێمی کوردستان تۆکمەو بەنیشتمانی بکەن. بەڵام ئەو هەنگاوەی ئەوان هەوڵێکی ئاشکراو کۆسپێکی ترە بۆ پەراوێزکردن‌و فەرامۆشکردنی دامەزراوە شەرعییەکانی هەرێمی کوردستان‌و قۆرخکردنی زیاتری بڕیارو دەسەڵاتی سیاسی. هەروەها بەم کارەیان پاساو بۆ ناحەزو نەیارەکانی گەلەکەمان دەهێننەوە کە گەلی کورد شایستەی سەربەخۆیی‌و ئامادەیی خۆبەڕێوەبردنی، لە رێگای دامەزراوەی یاسایی‌و نیشتمانییەوە، نیە.\nبۆیە ئێمە لە سۆنگەی دڵسۆزیمان بۆ پاراستنی دەستکەوت و بەرژەوەندییە باڵاکانی گەلەکەمان، داوا دەکەین:\n1. پەرلەمانی کوردستان دەستەیەکی گفتوگۆ لە نوێنەری حکومەتی هەرێم‌و پەرلەمان‌و کەسانی نیشتمانپەروەرو پسپۆڕ دیاری بکات‌و دەست بکرێ بە گفتوگۆ لەگەڵ بەغدا بە سەرپەرشتی نەتەوە یەکگرتوەکان‌و کۆمەڵگای نێودەوڵەتی، بۆ چارەسەرکردنی هەمو کێشە هەڵپەسێردراوەکانی نێوان هەولێرو بەغدا لە چوارچێوەی دەستوری عیراقدا.\n2. حکومەتی فیدڕالی عیراق‌و ئەنجومەنی نوێنەران پێداچونەوە بە هەمو ئەو بڕیارو راسپاردانەدا بکەن، کە لە پێش ئەنجامدانی ریفراندۆم‌و دواتریش کراون‌و ئەوانەیان هەڵوەشێننەوە کە دژی بەرژەوەندییەکانی خەڵکی کوردستانن‌و دەبنە مایەی ئاڵۆزی‌و ناسەقامگیری‌و نابێ رێگە بە گەلەکۆمەکی ئیقلیمی بدرێ بۆ سزادانی گەلەکەمان. هەروەها بەرپرسیاریان دەکەین لە جێبەجێکردنی هەمو ئەو مافانەی لە دەستوری عیراقدا بۆ خەڵکی کوردستان چەسپێنراون، بەڵام لە رابردودا خۆیان لە جێبەجێکردنی دزیوەتەوە. نابێ ریفراندۆم بکرێتە پاساو‌و بیانو بۆ پەشیمان بونەوە لە جێبەجێکردنی داوا رەواکانی گەلەکەمان کە لە دەستوردا چەسپێنراوە.\n3. پێشوازی‌و دەسخۆشی لە هەوڵ‌و دەسپێشخەری کۆمەڵگای نێودەوڵەتی‌و مەرجەعییەتی ئایینی‌و هەمو ئەو هێزو کەسایەتیانە بکرێت کە لەپێناوی دەستەبەرکردنی گیانی بەیەکەوە ژیان‌و سەقامگیری‌و بەرجەستەکردنی مافە نەتەوایەتییەکانی خەڵکی کوردستان کردویانە.\n4. سەرکردایەتی سیاسی کوردستان – عیراق هەڵوەشێتەوەو لەبری ئەوە دامەزراوەکانی هەرێمی کوردستان گەشەیان پێبدرێ‌و بەنیشتمانی بکرێن.\n5. هەڵبژاردنی گشتی لە وادەی یاسایی خۆیدا لەلایەن کۆمسیۆنی هەڵبژاردن‌و راپرسی کوردستان‌و لەژێر چاودێری نێودەوڵەتی ئەنجام بدرێ.


ئۆسترالیا:18 که‌س له ناو ده‌ریا بێ سه‌رو شوێن چونه له ڕوداوی تێکشکانی گه‌میه‌کی په‌ناخوازی پێ بون\nكاربه‌ده‌ستانی ئۆسترالیا ده‌ڵێن18 که‌س له ناو ده‌ریا بێ سه‌رو شوێن چونه له ڕوداوی هه‌فته‌ی ڕابوردو هی تێکشکانی گه‌می له دوڕگه‌ی کریسمس، به‌م جۆره ژماره‌ی قوربانیانی ئه‌م کاره‌ساته ده‌گاته 48 که‌س.\n"سه‌ره‌ک وه‌زیرانی ئوسترالیا جولیا گیلارد دوشه‌ممه گوتی کاربه‌ده‌ستان له‌ۆ باوه‌ره دان نزیکه‌ی90 که‌س له ناو گه‌میه‌که دابون که‌له‌سه‌ر بنچینه‌ی گفتو گۆی له‌گه‌ڵ زیندوماوان کراوه، ده‌رده‌که‌وێت زۆربه عێڕاقی، ئێرانی و کورد بونه."\n"هه‌ڵبه‌ته ئێمه باسی ده‌ریایه‌کی سه‌خت و شاخاوی به که‌نارئاوی دژوار ده‌که‌ێن و بۆی هه‌یه جه‌نازه‌ی هێندێک له ئه‌ۆ خه‌ڵکانه‌ی سواری گه‌میه‌که ببون قه‌ت نه‌دۆزرێته‌وه."\nته‌نیا 30 جه‌نازه دۆزراونه‌ته‌وه، ژماره‌یکیان مه‌نداڵ و کۆرپه‌ی ساوان. هه‌فته‌ی ڕابوردو، گه‌می پر له پناخوازانی خه‌ڵکی ڕۆژهه‌ڵاتی ناوه‌ڕاست خۆی له به‌رده‌ڵانێک دا له دوڕگه‌ی کریسمس له‌ئۆقیانوسی هیندوستان له باشوری ئه‌ندۆنێزیا.\nسێ کاربده‌ستی ناو گه‌میه که(خه‌ڵکی ئه‌ندۆنێزیا) له ناو ئه‌و 42 که‌سه بون گیانیان ڕزگار کرا. ئه‌وان سوال و جوابیان له‌گه‌ڵ کراوه، بۆی هه‌یه به‌ڕه‌سمی تاوانبار بکرێن.


ڕیان نیومان بەبەرچاوی دۆناڵد ترامپەوە نزیکبوو لە دایتۆنا ماڵئاوایی لەژیان بکات – تۆڕی میدیایی خەڵک\n2020/02/19 - 1:00 PM\nپێشبڕکێی ناسکاری دایتۆنا ٥٠٠ ئەنجامدرا و لەکۆتا خولانەوەکاندا نزیکبوو ڕیان نیومانی شۆفێری تیمی “ڕاش فینوای ڕەیسینگ” بەهۆی ڕووداوێکەوە گیان لەدەستبدات.\nدۆناڵد ترامپی سەرۆکی ئەمریکا کە زۆرینەی هەوادارانی هەواداری پێشبڕکێکانی ناسکارن، ئەمڕۆ سەردانی حەلەبەی دایتۆنای کرد و بە ئوتۆمبێلی سەرۆکایەتی گەشتی سەرەتا و دەستپێکی بەنێو هاندەراندا کرد و دواتریش وەک هاندەرێکی بوارەکە بینەری پێشبڕکێی دایتۆنای ژمارە ٥٠٠ بوو.\nڕیان نیومانی ناسراو بە “ڕۆکێتمان” کە یەکێکە لە هەرە ناودارترین شۆفێرانی ناسکار لە ئەمریکا و جیهان، بە ئوتۆمبێلی فۆرد موستانگەوە تا کۆتا خولانەوەکان پلەی یەکەمی گرتبوو، بەڵام بەهۆی ڕووداوی بەریەککەوتنەوە لەگەڵ ئوتۆمبێلێکی ڕکابەردا لەڕێڕەوی حەلەبە چووە دەرەوە و خۆی کێسا بە دیواری پارێزەری هاندەران و پاشان خۆیکێشا بە چەند ئوتۆمبێلی تردا و بە ئاگرەوە لەناوەندی یاریگەکەدا خۆی گرتەوە.\nتیمەکانی ئاگرکوژێنەوە و ستافی پزیشکی بەخێرایی گەیشتنە سەر ئوتۆمبێلەکە و شۆفێری ناوبراویان لەنێو ئوتۆمبێلەکەی بە برینداری هێنایە دەرەوە، دواتر ستافەکە ئاشکرایانکرد کە برینەکانی شۆفێرەکە سەختن.\nئەم ڕووداوە خۆشی و ئاهەنگێڕانی ئامادەبووان و سەرجەم تیپەکانی کۆتایی پێهێنا، تەنانەت ئاهەنگی فەرمی و کۆتایی پێشبڕکێکە ڕەتکرایەوە.\nستافی ڕاش فینوات ئاشکرایان کرد، کە پزیشکان پێیان وایە بارودۆخی نیومان ئاڵۆزە و نزیکبووە لە مردنەوە، سەرباری ئەوەی دۆخی ناجێگیربووە لە نەخۆشخانە، بەڵام مەترسی مردنی لەسەرنییە.\nپێشبڕکێکانی ناسکار لەسەر ئاستی ئوتۆمبێلەکان لەجۆری “ستۆک کار ڕەیسینگ” ئەنجام دەدرێت و شۆفێران بەخێرایی (٣٠٠کم/ سەعات) بەچواردەوری ڕێڕەوی یاریگایەکدا چەندین خولانەوە ئەنجام دەدەن.\nئەگەر لیڤەرپوڵ نەدۆڕێت لەکۆتایی وەرزدا دوو جام بەدەست دەهێنێت\nئێزگەیەکی ئیسپانی ئیدارەی بەرشلۆنەی هەراسان کردووە و بارتومیۆ دەڵێت: لە کەسایەتی کەسمان نەداوە


جوانییه‌کانی که‌ره‌ج، گه‌وره‌شاره‌که‌ی ته‌نیشت پایته‌ختی ئێران - پزیشکی مۆد توریسم\nکه‌ره‌ج یه‌کێک له گه‌وره شاره‌کانی ئێران و ناوه‌ندی پارێزگای ئه‌لبۆرزه. ئه‌م شاره که له ئێستادا به‌شێک له کێشه‌کانی قه‌ره‌باڵغی و هه‌روه‌ها که‌م ئاوی تارانی چاره‌سه‌ر کردووه، له مێژه به ناوه‌ندێکی پڕ ڕاکێشیگه‌لی و ئاو و ئاوه‌دانی ناسراوه.\nبه پێی ڕاپۆرتی جام کوردی، زۆربوونی سه‌رچاوه‌کانی ئاو و ڕاکێشیگه‌لی سرووشتی، زنجیره چیاکانی ئه‌لبۆرز و پێده‌شته‌کانی، ئه‌مانه ئه‌و تایبه‌تمه‌ندییانه‌ی که‌ره‌جه که له مێژه وایکردووه مه‌ڵبه‌ندێکی گونجاو بۆ کۆمه‌ڵگای مرۆڤی بێت. که‌ره‌ج ده‌وڵه‌مه‌نده به ئاسه‌واره مێژووه‌کانیش و هه‌ر له سنوری قایمقامیه‌تی ناوه‌ندی ئه‌م شاره زیاتر له 100 ئاسه‌واری به‌نرخی ڕۆشنبیری – مێژوویی و هونه‌ری بوونی هه‌یه که به‌شێک له‌وان له‌م ڕاپۆرته‌دا ناویان هاتووه:\nجاده یان ڕێگای 59، ناسراو به ڕێگای چالوس که به یه‌کێک له گرنگترین ڕێگاکان بۆ دانیشتووانی تاران و که‌ره‌ج هه‌ژمار ده‌کرێت، ڕێگاکه له نێو شاری که‌ره‌ج ده‌ست پێ ده‌کات و ده‌گاته شاری چالوس له که‌ناراوه‌کانی ده‌ریای خه‌زه‌ر. ده‌ڵێن ئه‌م ڕێگایه به یه‌کێک له جوانترین ڕێگاکانی جیهان داده‌نرێت که له هه‌ر چوار وه‌رزی ساڵ خاوه‌ن دیمه‌نی تایبه‌ت به خۆیه. سرووشته جوانه‌که‌ی ئه‌م ڕێگایه، هه‌بوونی ڕووبار و کانیاوه‌کان وه‌ک ڕووباری که‌ره‌ج، ئه‌شکه‌وته سرووشتییه‌کان، تاڤگه و شاخه به‌رزه‌کان، داره به ته‌مه‌نه‌کان، ئاژه‌ڵه کێوییه‌کان، ئاوه کانزاییه‌کان و ده‌یان تایبه‌تمه‌ندی دیکه‌ی وایکردووه ناوی ڕێگای چالوس وه‌ک یه‌کێک له جوانترین ڕێگا گه‌شتیارییه‌کانی ئێران هه‌رده‌م له سه‌ر زاری خه‌ڵکی ئێرانه‌وه بێت.\nکۆشکی مروارید یان شه‌مس:\nکۆشکی مروارید ناوی یه‌کێک له بیناکای سه‌رده‌می پاڵه‌وییه که له مێهر شاری ناوچه‌ی 12 ی شاره‌وانی که‌ره‌جدایه. ئه‌م بینایه له لایه‌ن وسڵی پیتێرز و دامه‌زراوه‌ی فرانک لۆیدڕایت به بڕی یه‌ک ملیۆن دۆلار دیزانی بۆ کراوه و بنیات نراوه. کۆشکه‌که ئێستا دۆخێکی باشی نییه.\nپێش ده‌یه‌ی 40 ی کۆچی هه‌تاوی ئه‌م ناوچه‌یه له چه‌ندین گوندی وه‌ک حوسێن ئاوای ئه‌فشار پێکهاتبوو. شه‌مسی پاڵه‌وی خوشکی محه‌ممه‌د ڕه‌زای پاڵه‌وی شای پێشووی ئێران به هۆی نه‌خۆشی هه‌ناسه‌دانه‌وه ئه‌م شوێنه‌ی وه‌ک شوێنی ژیانی خۆی هه‌ڵبژارد و کۆشکی مروارید بۆ ئه‌و کرایه‌وه.\nکۆشکه‌که ڕووبه‌رێکی 111 هێکتاریی هه‌یه و له نێوان ساڵانی 1345 تا 1347 ی کۆچی هه‌تاوی بۆ شه‌مسی پاڵه‌وی کراوه‌ته‌وه. کۆشکه‌که شێوازی جۆره ماسییه‌کی هه‌یه که له ئێران به سفره ماسی ناسراوه.\nکۆشکی مروارید چه‌ندین به‌شی وه‌ک ته‌لاری ئاڵتوونی بار، نووسینگه‌ی تایبه‌تی شه‌مس، ته‌لاری پێشوازی، هۆڵی سینه‌ما، هۆڵی بیلیارد، مه‌له‌وانگه، شوێنی به‌خێوکردنی په‌له‌وره ده‌گمه‌نه‌کان، چه‌ندین ژووری تایبه‌تی نووستن و …. له خۆ ده‌گرێت. یه‌کێک له گرنگترین به‌شه‌کانی ئه‌م کۆشکه ژووری ناسراو به سه‌ده‌فه که جوانکارییه‌کی زۆری بۆ کراوه. له به‌شی ده‌ره‌وه کۆشکه‌که سێ لای ده‌ریاچه‌یه‌کی بچووکه که جوانییه‌کی ئێجگار زۆری پێ به‌خشیوه.\nله به‌رزاییه‌کانی ئه‌لبۆرزی ناوه‌ڕاست، گوندێک به پێشینه‌یه‌کی مێژوویی ئارامی گرتووه. گوندی شه‌هرستانه‌ک، شوێنێک که نه‌سره‌دین شای قاجاڕ کۆشکه هاوینه‌که‌ی خۆیی تێدا کردووه‌ته‌وه. گونده‌که ده‌که‌وێته 63 کیلۆمه‌تری باکوری ڕۆژئاوای که‌ره‌ج و 10 کیلۆمه‌تری پردی دووئاو له سه‌ر ڕێگای که‌ره‌ج – چالوس. ناوچه‌یه‌کی سارد که ئابورییه‌که‌ی به گشتی له سه‌ر باخه‌وانی و ئاژه‌ڵداری به تایبه‌ت هه‌نگه‌وانی و ته‌نانه‌ت پیشه‌سازییه ده‌ستییه‌کان ڕاوه‌ستاوه. که‌ش و هه‌وای تایبه‌ت و دیمه‌نه سرووشتییه دڵڕفێنه‌کانی شه‌هرستانه‌ک هۆکاری ئه‌وه بووه که نه‌سره‌دین شای قاجاڕ کۆشکێکی هاوینه‌ی له به‌رزاییه‌کانی ئه‌م ناوچه‌یه کردووه‌ته‌وه و هه‌ر ئێستاش له پاش 120 ساڵ ئاسه‌واره‌کانی ده‌بینرێت.\n→ Previous بابەت\nNext بابەت ←


ئێران بودجەی پاراستنی سنوورەکان زیاتر دەکات\nلەلایەن رووداو 14/3/2019\nئێران هەمیشە لە سنوورەکانەوە هەستی بە ترس و مەترسی کردووە\nحکومەتی ئێران بودجەیەکی تایبەت بۆ تووندوتۆڵکردنی ئاسایشی سنوورەکان دابین دەکات. سەرۆکی کۆمیسیۆنی ئاسایشی نیشتمانی و سیاسەتی دەرەوەی پەرلەمانی ئێران رایگەیاند، بەو بودجەیە دەتوانن سنوورەکان بەشێوەی زیرەک و ستراتژیک بەڕووی هەڕەشە ئەمنییەکاندا دابخەن.\nتەرخانکردنی بودجەکە لەکاتێکدایە کە ماوەیەک پێش ئێستا فەرماندەی هێزی پیادەی ئەرتەش رایگەیاند، سیستەمی زیرەکی کۆنترۆڵ و چاودێرییان لە هەموو ناوچە سنوورییەکان جێگیرکردووە. جێگری فەرماندەی گشتی پۆلیسی ئێران ئەمڕۆ رایگەیاند، چیدیکە بودجەی سنوورەکان نادرێتە هێزەکانی پاسەوانی سنوور کە سەر بە پۆلیسن.\nئێران هەمیشە لە سنوورەکانەوە هەستی بە ترس و مەترسی کردووە. زۆری هەوڵداوە ئەمن و ئاسایشیان بپارێزێ. هەرچەند کە زۆر دژوار بووە، قەتیش نەیتوانیوە ئەمن و ئاسایشێک کە مەبەستی بووە لەو ناوچانەدا بیسەپێنێت.\nلە سێ دەیەی رابردوودا حکومەتی ئێران بەتایبەت لە ناوچەکانی رۆژهەڵاتی کوردستان و سیستان و بەلوچستان لەهەر شاخ و دۆڵێکدا بنکەیەکی سەربازی داناوە. بەڵام ئەمانە بۆ پاراستنی سنوورەکان بەس نەبوون.\nبۆیە نزیک بە 15 ساڵ پێش ئێران پرۆژەیەکی بۆ داخستنی سنوورەکان دەستپێکرد. پرۆژەیەک کە دیوار و، خەندەق لەخۆی دەگرێ. بەڵام ئەمە پارەیەکی زۆری دەویست، هەر ئەمەش وایکردووە کە ئەم پرۆژەیە تاوەکو ئێستاش تەواو نەبێت.\nئەیوب سلێمانی، جێگری فەرماندەی پۆلیسی ئێران، دەڵێت: نە بودجەی داخستنی سنوورەکان بە پۆلیس دەدرێ و نە بودجەی فەرماندەیی پاراستنی سنووریش. بەگوتەی سلێمانی، ئێستا ئەم بودجەیە لەنێوان پارێزگا، وەزارەتی ناوخۆ و ئەرکانی هێزە چەکدارەکاندا دابەش دەبێت. پارێزگاش بۆ ئاو و کارەبا خەرجی دەکات.\nحیشمەتوڵڵا فەلاحەت پیشە، سەرۆکی کۆمیسیۆنی ئاسایشی نیشتمانی و سیاسەتی دەرەوەی پەرلەمانی ئێران رایگەیاند: "دوای چەندین مانگ بەدواداچوون بودجەیەکی زۆر باش خەریکە بۆ سنوورەکان تەرخان دەکرێ، ئێستا من بڕەکەی راناگەیەنم، بەڵام ئەم بودجەیە دەتوانێت چەندین ساڵ ئەمن و ئاسایشی سنوورەکان و داخستنی سنوورەکان بەشێوەی زیرەک و ستراتژی دابین بکات".\nنیشانەکردن : ئێران ,\n811 ژمارەی بینین


به‌رپرسه‌كێ وه‌زاره‌تا كاره‌بێ : مه داخواز ژ سه‌رخوه‌را كریه، د رۆژێن جه‌ژنێ دا كاره‌ب زێده‌تر ب هێته دان بۆ وه‌لاتییان. – مالپه‌رێ خابير\nسەرەتا / به‌شێن مالپه‌ری / نوچه / به‌رپرسه‌كێ وه‌زاره‌تا كاره‌بێ : مه داخواز ژ سه‌رخوه‌را كریه، د رۆژێن جه‌ژنێ دا كاره‌ب زێده‌تر ب هێته دان بۆ وه‌لاتییان.\nبه‌رپرسه‌كێ وه‌زاره‌تا كاره‌بێ : مه داخواز ژ سه‌رخوه‌را كریه، د رۆژێن جه‌ژنێ دا كاره‌ب زێده‌تر ب هێته دان بۆ وه‌لاتییان.\nح.ي 2018-08-20\tنوچه لابردنی بۆچوون 29 بینین\nڕێفەبەریا کونترولا کارەبا هەرێمێ دبێژیت دێ بزاڤان کەین د ڕۆژێن جەژنا قوربانیا پیروزدا دەمێ پێدانا کارەبا نیشتمانى بۆ وەڵاتیان زیدە بکەین.\nئومێد مەحەمەد ڕێڤەبەری کونترولا کارەبا هەرێمێ ب دیجیتاڵ میدیایا ئێن ئاڕ تى ڕاگەهاند، داخوز ژ سەر خوەدا کریە کو هاریکاریا وان بکەن ژبۆ زێدەکرنا دەمێ پێدانا کارەبێ د ڕۆژێن جەژنێ دا.\nئومێد مەحەمەد ئاماژە ب وێ یەکێ ژى کر، دێ بزاڤان کەین ١٥٠ بۆ ٢٠٠ مێگاواتێن کارەبێ زێدەتر بەرهەم بینن، بڤى شێوە ژى دکارن ڕۆژانێن جەژنێ دوو دەمژمێران زێدە بکەن و کارەبا نیشتمانى دی بۆ ١٣ هەیا ١٤ دەمژمێران نیزیک بیتن.\nڕێڤەبەرێ کونترولا کارەبا هەرێمێ ئاماژە ب وی یەکێ ژى کر، ل دەمژمێر ٧ێ فێ ئێڤارێ دێ بزاڤا کەین پشکا پێدانا کارەبێ بۆ وەڵاتیان زیدە بکەین ژبەرکو وەڵاتى ئامادەکاریێن جەژنێ دکەن.\nکریزا کارەبی ئێکە ژوان ئاریشێن دومدرێژێن هەرێمێ و سەرەراى وێ یەکێ بەرپرسێن هەرێمێ چەند جاران سوزا چارەسەرکرنێ دایە، لێ هەیا نها نەهاتیە چارەسەرکرن و وەڵاتیان ژبۆ پرکرنا پێدڤیێن خوە پەنا بۆ کارەبا مولیدێن ئەهلى بریە.\nژ / ئێن ئارتى\nدواتر روژا مه‌زن (روژا عه‌ره‌فێ).\nدواتر حوكمێ نڤێژا چه‌ژنێ:


حکومەتی ڕاستی توندڕەو\nزۆربەی حکومەتەکانی پێشو لەهەرێمی کوردستاندا حکومەتی ڕاستڕەوبون، جیاوازی ئەم حکومەتە چاوەڕوانکراوەی داهاتو لەگەڵ ئەوانی تردا ئەوەیە کە ڕاستی توندڕەو سەرۆکایەتی دەکات.\nڕاست‌و ڕاستی توندڕەو لەوێدا لەیەکتر جودا دەکرێنەوە کە ڕاست جگە لەوەی کۆنزەرڤاتیڤەو دڵخوازی نەریت و ئاداب و فەرهەنگە دێرینەکەی کۆمەڵگەکەیەتی، بەڵام لەگەڵ ژیاری نوێدا خۆی دەگونجێنێت و لەهەندێک کایەدا هەوڵی مۆدێرین بون ئەدات بەتایبەتی لەبازاڕدا.\nپێچەوانەی راست، ڕاستی توندڕەو سازش لەسەر فەرهەنگە کۆنەکان ناکات، دەیکاتە شانازی و هەوڵی بوژانەوە چەسپاندنی دەدات. ڕاستی توندڕەو بڕوای تەواوی بەتاک سەرۆکی هەیە، لەدیدی سیاسی خۆیەوە پێیوایە دەبێت خەڵک و حکومەت و دەزگا حکومی و ناحکومیەکان لەخزمەت بڕیارو فەرمانەکانی ڕابەرەکەیاندابن.\nلەئێستادا شەپۆلێکی جیهانی لەهەڵکشانی ڕاستی توندڕەودا دروستبووە کە ڕێژەکەی ٪۳٥ نزیکە لەو ڕێژەیەی لەسییەکانی سەدەی ڕابردودا ٪٤٥ بو. هۆکاری سەرەکی هەڵگیرسانی جەنگی جیهانی دووەم بون، چونکە ڕاستی توندڕەو بڕوای بەکرانەوەی بازاڕو کاری هاوبەشی نێوان گەلان نیە. لەسەرەتاوە چەند هاوپەیمانیەکی لاواز لەگەڵ لێکچووەکانی خۆیاندا دروستدەکەن، بەڵام دواتر دەبنە نەیاری هاوپەیمانەکانی خۆیان.\nدۆخ و کەشی سیاسی هەرێمیش لەباربو بۆ سەرکەوتنی ڕاستی توندڕەو لەهەڵبژاردنی پارلەمانی هەرێمدا. موفاجەئە لەئەنجامی هەڵبژاردنەکەدا نەبو، بەڵام موفاجەئەکە لەوەدایە حیزبە چەپ مەیلەکانی هەرێم کە بزوتنەوەی گۆڕان‌و یەکێتی نیشتمانی نوێنەرایەتی دەکەن، ئامادەن ببنە پشتیوانی ئەو حکومەتە ڕاست توندڕەوە.\nبۆیە لەئێستاوە هەر کارەساتێکی نەتەوەیی و نیشتمانی چاوەڕوانکراو لەئەنجامی دیدی سیاسی ئەو حکومەتە توندرەوە بکەوێتەوە پشکی شێری بەر یەکێتی‌و گۆڕان دەکەوێت.\n1 بەرگری لەکورد یان لەپەکەکە!\n2 گەلێکی خەتابار\n3 لامەرکەزیەت‌و حیبری ئەعزەم\n4 ستەم لەدیدی مارکسەوە\n5 هەرێم بەئەمین عامێک بەڕێوەدەبرێت!\n6 کورۆنا، کۆتایی سەردەمی جیهانگیريی\n7 هه‌تا 150 ساڵی كه كورد كه‌ر ئه‌مێنێ؟\n8 سلوکی تەشەنەکردنی کورۆنا\n9 بۆ ئەنجومەنی فەتوا، بیرخستنەوەیەکی مێژویی!\n10 لەگرێکەی گۆردیۆسەوە تا گرێکوێرەکەی ویلایەتی موسڵ\n11 تیۆری هاوسەرۆکی\n12 داهاتەکەی بۆ دانا غازو شەڕەکەی بۆ ئێمە\n13 ژەنراڵ ساعدی دەکرێتە سەرۆکی حکومەت\n14 ئایا بایکۆت دەبێت بەشۆرش؟\n15 رۆژاڤا، سنورێک لەئاگر\n16 عێراقچیەتی لە ٣١ ئاب-دا\n17 شازادە عەزە: ئەوکچەی هۆکاری یەکەم کودەتا بو\n18 بنەماڵە سیاسیەکانی عێراق\n22 چ دۆستێکمان نیە جگە لەقەندیل\n23 ڕەمزیەتی شەرفی ڕاگەیاندنی سەرکەوتن\n24 بزاوتی مێژوو ڕێڕەوی ڕوداوەکان\n25 ئەوەی بەسلێمانی ناکرێت، بەزەریفی دەکرێت؟\n26 یاریی گەورەکان، جەنگی کەناڵەکان\n27 ئابوری سلێمانی‌و مەترسی هەرەسهێنان


8 ئایار, 2019\nهۆ کچە چیاییەکەی ماکۆ!\nهۆ لێو بە بزەکەی ناو خەمخانەکەی وڵاتی بێ خەمخۆران!\nهۆ شیرینی وەڕەس لە تەشی، تیشە بە دەست!\nهۆ ڕوناکی بەخشی ئەو دەلاقە مۆرانەی وا لە چاوەڕوانی نووردا، تەوژمی تەمی ماتەم تێکی شکاندوون!\nمادکۆ شانازی ئەکات بەو تەوارە یاخییانەوە وا تا تەشقەڵانی فڕین چوون و موژدەی هاتنەوەی ئەهورامەزدایان بۆ دارەپیرە و ئاتەشگە دامرکاوەکان هێنایەوە.\nئەی کچی وڵاتی میدیا! بە دەستێکت فرمێسکەکانی ماکۆت ئەسڕییەوەو دەستەکەی ترت لە ملی خەمەکانی کیژە چاو بە فرمێسکەکانی تاران دا بوو. بە چاوێکت بۆ نێرگزە ژاکاوەکانی کوردستان ئەگریایت و چاوەکەی دیکەت بۆ نیگای تامەزرۆی ئەو ژنانەی وا نامۆ بوون بە بەرامەی ڕۆحت، دروێنەی تیشکت لە بەردەم تریفەی هیوا دەکرد.\nئێڤین بووە دوا ژوانگەی تۆ و نیشتمان. ئەڵێی گەردوون ئەیزانی "روناهی" ئەتوانێت دڕ بە تاریکی چڕی ئێڤین بدات. چارەنووس چاوەڕوانت بوو تا واتا بخوڵقێنی و ڕوناکایی ڕۆحی ئەستێرە ئاسات بپرژێنی بە دیوارە خەم لێ نیشتووەکانی ئێڤین دا.\nژوورەکانی ئێڤین ساڵانێکە گوێیان لە ناڵەی گەزیزە و هاواری چرۆ و قیژەی ئەستێرەیە!\nدیوارەکانی ئێڤین زۆر لە مێژە بوونەتە سەنگی سەبووری ئازادی و ژیلەمۆ لە ئامێزیاندا حەشار ئەدەن!\nتەلبەندەکانی ئێڤین ماندوون لەوەی شمشێری ڕق کردوونی بە وەردیانەی هەست و جوانی!\nساتەکانی ئێڤین تەژین لە گڕکانی تۆڵە!\nئێڤین لە نامەیەکیدا کە بۆ چاوەکانت نووسیبووی و لە هەزارتوێی دڵەڕاوکێ و مەترسی دا شاردبوویەوە و لە هەناوی کۆترە سپیلکەی خەیاڵیدا بۆی ناردبووی ئاوەهای نووسیبوو:\nشیرینەکەم! ئەی کیژۆڵە یاخییە سنوور شکێنەکەم!\nبمبوورە نازەنینە کچ! لە بێ دەسەڵاتیم ببوورە! لەوەی کە هاواری پاک و بێ تاوانیت لە ناو دڵی مندا کپ کرا و بزەت لە سێبەری مندا خنکێندرا و پەتی نەفرەت لە بەر چاوانی مندا پەتۆی ژیانی پچڕاندی و منیش هیچم پێ نەکرا جگە لەوەی هەنگاوە چاونەترسانەکانت لە بوخچەی تەنیاییم بترنجێنم و بوێریت بکەمە چرپە چرپ و دوا سروودت بکەمە لای لایەی نەمری.\nشیرینە کچ! تۆ ڕۆیشتوویت و بەرامەی چیات بە دیاری بۆ هەناسەکانی ئێڤین جێ هێشت. دیوارەکانی ئێڤین هەر شەو باسی تۆ بۆ تریفەی مانگە شەو ئەکەن. سێدارەکان لەو شەوەوە سەریان شۆڕە کە ڕوناکییان لە دار دا. لەو ساڵەوە و لەو شەوەوە و لەو چرکەوە ئێڤین بووە ژوانگەی ئەڤین…


🏰 بنمێردە شوێنەکان\n📅 کاتی تۆمارکردن Jul 12 2019 8:11PM\nگەڕەگێکی گوندنشینە لە شارۆچکەی ڕەواندوز سەر بە پار [ زۆرتر... 👁] ✖ ✖ ✖ 0 20 ✔ 80% ✍ ج.ع.ئـ. 12-7-2019 20:11:43\n🏰 بنەکاول شوێنەکان\nگەڕەگێکی گوندنشینە لە شارۆچکەی ڕەواندوز سەر بە پار [ زۆرتر... 👁] ✖ ✖ ✖ 0 12 ✔ 80% ✍ ج.ع.ئـ. 12-7-2019 20:11:38\n🏰 بیرو شوێنەکان\nگەڕەگێکی گوندنشینە لە شارۆچکەی ڕەواندوز سەر بە پار [ زۆرتر... 👁] ✖ ✖ ✖ 0 4 ✔ 80% ✍ ج.ع.ئـ. 12-7-2019 20:11:37\n🏰 بیشوک شوێنەکان\nگەڕەگێکی گوندنشینە لە شارۆچکەی ڕەواندوز سەر بە پار [ زۆرتر... 👁] ✖ ✖ ✖ 0 7 ✔ 80% ✍ ج.ع.ئـ. 12-7-2019 20:11:37\n🏰 بێ نوریان شوێنەکان\nگەڕەگێکی گوندنشینە لە شارۆچکەی ڕەواندوز سەر بە پار [ زۆرتر... 👁] ✖ ✖ ✖ 0 14 ✔ 80% ✍ ج.ع.ئـ. 12-7-2019 20:11:38\nگەڕەگێکی گوندنشینە لە شارۆچکەی ڕەواندوز سەر بە پار [ زۆرتر... 👁] ✖ ✖ ✖ 0 21 ✔ 80% ✍ ج.ع.ئـ. 12-7-2019 20:11:43\n🏰 بەر زێوە شوێنەکان\nگەڕەگێکی گوندنشینە لە شارۆچکەی ڕەواندوز سەر بە پار [ زۆرتر... 👁] ✖ ✖ ✖ 0 1 ✔ 80% ✍ ج.ع.ئـ. 12-7-2019 20:11:36\n🏰 بەرسرین شوێنەکان\nگەڕەگێکی گوندنشینە لە شارۆچکەی ڕەواندوز سەر بە پار [ زۆرتر... 👁] ✖ ✖ ✖ 0 13 ✔ 80% ✍ ج.ع.ئـ. 12-7-2019 20:11:38


رێگاي ئێوه ئابوري » كۆنگرەی یەکێتی\nدوێنێ شه‌ممه 21/12/2019، چواره‌مین كۆنگره‌ی یه‌كێتی نیشتمانی كوردستان، له سلێمانی ده‌ستیپێكرد و كاره‌كانی یه‌كه‌م رۆژی كۆنگره‌كه‌ش، كۆتایی هات.\nبه‌رهه‌م ساڵح، قوباد تاڵه‌بانی و رێواز فایه‌ق به ئه‌ندامی سه‌ركردایه‌تی یه‌كێتی ده‌ستنیشانكران\nكاره‌كانی رۆژی یه‌كه‌می كۆنگره‌ی یه‌كێتی به ده‌ستنیشانكردنی هه‌ریه‌ك له به‌رهه‌م ساڵح، قوباد تاڵه‌بانی و رێواز فایه‌ق، بۆ سه‌ركردایه‌تی حزبه‌كه كۆتایی هات. به گوێره‌ی میدیاكانی ئه‌و حزبه، تا ئێستا ته‌نها ئه‌و سێ كه‌سه بۆ سه‌ركردایه‌تی یه‌كێتی ده‌ستنیشان كراون.\nهەروەها شێخ جەعفەر شێخ مستەفا بەرپرسی باڵای یەکێتی لەلێدوانێکدا ڕایگەیاند کە پاشەکشێی لە پۆستی سەرکردایەتیی حزبەکەی کردووە.\nشێخ جەعفەر شێخ مستەفا، ڕاگەیاند: پاشەکشەم لە ئەندامی سەرکردایەتی یەکێتی نیشتمانی کوردستان کرد و دوای تەواوبوونی کۆنگرە ھۆکارەکەی ئاشکرا دەکەم. من وەك ئەندامی سەركردایەتی دیاری كرام بەڵام من پاشەكشەم لە ئەندامێتی سەركردایەتی کردووە.\nبرچسب ها : بەرهەم ساڵح , رێواز فایەق , قۆباد تاڵبانی , کۆنگرەی یەکێتی